Lider šampionata zabeležio je još jedan siguran trijumf kojim je potvrdio izvanrednu formu u kojoj se nalazi ove sezone i prvu poziciju na kraju ligaškog dela takmičenja koju je obezbedio pobedom u "večitom derbiju" protiv Partizana (3:2), igranom u utorak. Tim Nenada Milinkovića samo je u prvoj trećini imao problema da slomi otpor odličnih Novosađana, da bi tek u završnih 20 minuta stigao do ubedljive pobede protiv ekipe s kojom će se sastati i u polufinalu plej-ofa, pa je njihov međusobni susret ovog puta predstavljao i priliku da dva tima osete protivnika pred duel u doigravanju šampionata.\nU gostujućem timu nije bilo suspendovanog Dominika Crnogorca, dok se u ekipu vratio hrvatski reprezentativac Igor Jačmenjak i upisao dve asistencije. NS Stars se odlično držao tokom većeg dela meča protiv favorizovanih crveno-belih, uprkos činjenici da je pored dva golmana u sastavu imao još samo 12 igrača u rotaciji. Ipak, i pored toga domaći su uspevali da prete protivničkim golmanima (odnos šuteva 38-31 za Crvenu zvezdu), ali su gosti bili neuporedivo delotvorniji u napadu, a zanimljivo je da su uprkos brojnim kaznama u poslednjoj trećini baš u tom periodu igre obezbedili ubedljivu pobedu sa pet postignutih golova. Posebno golgeterski raspoloženi crveno-beli su bili u razdoblju od 51. do 56. minuta, kada su za manje od pet minuta igre postigli četiri pogotka, a čak dva puta u završnoj trećini mrežu Novosađana tresli su u "šort-hendu", stigavši do brojke od čak 101 postignutog gola na deset odigranih utakmica u sezoni.\nNajefikasniji u pobedi Crvene zvezde sa po dva postignuta gola bili su Dmitrij Markelov (jedna asistencija) i reprezentativac Srbije Robert Sabadoš, dok su se po jednom u strelce upisali slovenački internacionalac David Sefič (dve asistencije), Pavel Popravka, Vladimir Živić, Uroš Bjelogrlić i Nikola Kerezović.\nPrvenstvo Srbije ulazi u završnu fazu, a poslednjeg dana ovog vikenda biće odigran derbi meč preostalog dela ligaškog nadmetanja. Aktuelni šampion Partizan će u nedelju od 17.30 časova u lednoj dvorani "Pionir" ugostiti Tisu Volan, u utakmici koja će odlučiti koja će ekipa sa druge pozicije u plej-of, čime će steći prednost domaćeg leda u duelu dva tima u prvoj rundi razigravanja. Crno-beli su u prvom meču u Segedinu slavili rezultatom 9:2.\nElektronski zapisnik sa meča NS Stars – Crvena zvezda možete da pogledate OVDE.\nSubota:NS Stars – Crvena zvezda 0:9 (0:1, 0:3, 0:5)\nPrvenstvo Srbije: Derbi samo na papiru, Partizan ponovo ubedljiv protiv Tise Volan


U toku noći u Beogradu nije bilo saobraćajnih nezgoda, saopštila je portparolka Hitne pomoći Nada Macura.\nOd hroničnih bolesnika, najviše poziva Hitnoj pomoći uputile su osobe za hipertenzijom, astmatičari i srčani bolesnici.\nHitna pomoć je do 07.00 imala 87 intervencija, od kojih 11 na javnom mestu.\nTokom jučerašnjeg dana Hitna pomoć je imala 144 intervencije, od kojih 58 na javnom mestu. Dogodilo se i devet saobraćajnih nezgoda u kojima nije bilo teško povređenih.


"Avaz" u Tuzli gradi poslovni centar u vrijednosti od oko 50 mil KM - Akta.ba\n"Avaz" u Tuzli gradi poslovni centar u vrijednosti od oko 50 mil KM\n14.12.2007. 10:33 / Izvor: Dnevni Avaz\nNačelnik općine Tuzla Jasmin Imamović i direktor kompanije "Avaz group" Bajro Šaban potpisali su jučer (13.12.2007.) u Tuzli ugovor o reguliranju naknade za dodijeljeno građevinsko zemljište u vrijednosti od blizu 8 miliona KM.\nKako je poznato, "Avaz group" je nedavno, kao najbolji ponuđač, proglašen pobjednikom tendera za kupovinu građevinskog zemljišta u najužem centru Tuzle, na lokaciji stare željezničke stanice. Urbanističkim planom, na toj lokaciji predviđena je gradnja poslovnog centra od 27.000 kvadratnih metara, u čiju će gradnju, prema prvim procjenama, biti uloženo oko 50 miliona KM.\n"Izuzetno smo zadovoljni postignutom cijenom u prodaji ove lokacije i poslovnošću "Avaz groupa" u cjelokupnom poslu. Vjerujemo da će Tuzla u predviđenom roku dobiti jedan novi i moderan poslovni objekat" kazao je Jasmin Imamović. Prema njegovim riječima, sav novac od prodaje ove lokacije bit će uložen u komunalnu infrastrukturu.


Vesti online / Vesti / Srbija / Ne biraju sredstva: Evo zašto Haradinaj preti da će preuzeti sever\nNe biraju sredstva: Evo zašto Haradinaj preti da će preuzeti sever\nSkoro 75.000 Srba koji žive na severu Kosova više su nego dovoljan razlog da Priština poželi da po svaku cenu razbije ovu najveću srpsku zajednicu na Kosovu i Metohiji.\nRamuš Haradinaj i Hašim Tači "gaze" prema cilju - otimanju Kosova?\n- Sever mi je potreban - kaže Ramuš Haradinaj, a formiranja ZSO nema dok se sever i Srbi koji tamo žive potpuno ne integrišu u Kosovo.\nPosle divljanja navodnih kosovskih specijalnih jedinice ROSU na severu pre neki dan, hapšenja državnih zvaničnika Srbije i napada na nenaoružan narod, ovo izgleda kao dolivanje ulje na vatru, a ne gašenje požara. Pitanje je zašto!\nHaradinaj dobro zna da na severu živi više od ukupne polovine Srba koji su ostali na Kosovu i Metohiji.\nIsto tako, dobro zna da je posle lokalnih izbora koji su održani po kosovskim zakonima, sever integrisan u sistem Kosova.\n* Haradinaj odgovorio što nije reagovao: Nisam ravnodušan\n* Đurić i Haradinaj ukrstili koplja na Fejsbuku i Tviteru\n* "Ja bih za napad na Srbe odgovorio pokazivanjem snage, ali Vučić..."\n* Đurić: Laži Prištine pale u vodu\nPitanje je sledeće: Kada Haradinaj kaže "integracija severa", da li u stvari misli "dezintegraciju najveće srpske etničke zajednice" na Kosovu i Metohiji?\nAleksandar Stojanović, politikolog iz Kosovske Mitrovice, za Sputnjik komentariše da se situacija na severu od ubistva Olivera Ivanovića može tretirati kao više nego uzburkana. Šta se zaista krije iza Haradinajevih reči, teško je proceniti, kaže naš sagovornik. Da li je u pitanju samo provokacija kako bi stekao neki politički poen! No, slaže se da kompaktnost Srba na severu u nekoj meri sigurno smeta Prištini.\n- Mislim da to smeta onima koji populistički deluju i smatraju da rešenja između Srba i Albanaca treba da budu brza i efikasna. To ne smeta onoj grupi albanskog naroda koji zdravo i normalno razmišlja. Smeta političarima koji misle da hoće brza rešenja - ocenjuje on.\nPodsećanja radi, albanska strana već nekoliko godina insistira da se sa mosta na Ibru, koji razdvaja severnu i južnu Mitrovicu, uklone kontrolni punktovi koji su do sada jedini štitili Srbe od milion Albanaca.\nStojanović kaže da je 2004. godine sa južnog albanskog dela proterana i poslednja srpska porodica, dok se sever Mitrovice zapravo može smatrati jedinom multietničkom pravom sredinom na Kosovu i Metohiji.\n- Sigurno da u političkom smislu postoji želja Prištine da se uspostavi dominacija nad severom, i pored toga što to nije normalan proces, jer mi moramo da sednemo i da tražimo rešenje koja su prihvatljiva za obe strane, bez upotrebe ikakve sile ili pritisaka. U svemu tome međunarodna zajednica treba da zauzme konstruktivnu ulogu - uveren je on.\nBriselski sporazumi, dodaje on, nisu završeni, a srpska zajednica nije zadovoljna dosadašnjim rešenjima.\nNije tajna da Albanci već neko vreme pokušavaju da promene i prorede "etnički srpski sever", i za to ne biraju sredstva. Zašto, lako je zaključiti.\nSever nije samo jedina brana opstanka srpstva na Kosmetu, već i jedina celina na Kosovu koja nije u svakom momentu dostupna Prištini.\nŠta Haradinaj planira, zna i Beograd, veliki cilj je zauzimanje Severa. Kako, lepo je objasnio predsednik Srbije rečima:\n- Izračunali su oni, video sam studije i za Gračanicu u kojoj Albanci postaju većina. Tako, na primer, u Novom Brdu Albanci već za godinu dana postaju većina. Njihovi ciljevi nisu velika tajna - istakao je on.\nHaradinaj, doduše, ovog puta umesto oružja kao sredstva komunikacije sa Srbima na severu pominje razgovor, kako je rekao, "sa svima sa severa koji tamo imaju vlast".\nMeđutim, posle svega, teško je poverovati da je Haradinaju, ili bilo kome iz kosovske vlasti, stalo do toga šta Srbi imaju da kažu, u suprotnom, ne bi razgovore počinjali preko nišana.\nNa Kosovu se ništa ne dešava bez Zapada: Srbija se nije "upecala" na provokaciju Albanaca\nHapšenje Marka Đurića\nSRBIJA Đurić i Haradinaj ukrstili koplja na Fejsbuku i Tviteru\nSRBIJA Pao pakt sa Haradinajem\nSRBIJA Gazeta Blic: Kraj prijateljstva Tačija i Veseljija\nSRBIJA Haradinaj odgovorio što nije reagovao: Nisam ravnodušan


Severnokorejski ministar u intervjuu za BBC: „Naš odgovor će odmah uslediti!“ (VIDEO) - Princip | Princip\nAdded by Petar Končar on 18/04/2017.\nTags: BBC, Han Song, Intervju, Laž, Ministar, Severna Koreja\nU intervjuu za BBC, zamenik ministra spoljnih poslova Severne Koreje Han Song izjavio je da ukoliko su SAD toliko „neodgovorne“ da koriste vojnu silu protiv ove zemlje, Pjongjang će od prvog dana smatrati da je u ratu.\n„Naše nuklearno oružje nas štiti od njihovih pretnji“, rekao je Han Song i dodao da će DNRK nastaviti sa raketnim testovima na nedeljnoj, mesečnoj i godišnjoj osnovi.\nNovinar je potom upitao ministra koju poruku bi poslao Donaldu Trampu. Han Song je odgovorio da ako SAD naruše korejski suverenitet, reakcija će odmah uslediti i Koreja će sprovesti nuklearni odgovor na agresiju.\n„Nije li bolje da se fokusirate na reforme kod kuće i zatvorite političke logore, u kojima se drže na desetine hiljada političkih zatvorenika koji izražavaju neslaganje sa vašom politikom?“, pitao je novinar BBC-a.\n„Mi ne tolerišemo kada stranci kritikuju naš socijalizam i verujemo u sopstveni izbor. A što se tiče logora, radi se o fabrikacijama koje su naši neprijatelji pustili svojim sledbenicima, kako bi nas demonizovali. Mi nemamo takve pucnjave kao u nekim zemljama, gde naoružani ljudi pucaju po drugima. Vi živite u zemlji sa određenim sistemom i ako vas druge zemlje primoravaju da usvojite njihov način života, borićete se protiv toga“, odgovorio je Song.


Dijaspora Crna Gora - Informativni portal Moja Crna Gora\nTag Archives: dijaspora crna gora\nPovodom trogodišnjice stvaranja Udruženje ZCGA (Zajednica Crnogoraca u Albaniji) Predsjedništvo je organizavalo radni sastanak u Tirani. Tokom sastanka raspravljalo se o programu aktivnosti za period 2021- 2022 godine. Zbog teške situacije sa Covid-19 i nemogućnosti organizovanja aktivnosti povodom ovog jubileja, odlučeno je da se dodjeluju svjedočanstva zahvalnosti najistaknutim pojedincima i …\nFormiran ,,Kulturni centar crnogorskih društava Slovenije“\nU Ljubljani je nedavno formiran „Kulturni centar crnogorskih društava Slovenije“ koji je okupio više udruženja i organizacija naših iseljenika koji djeluju na teritoriji Republike Slovenije. Osnivači KCCDS su: Zavičajno društvo Plavljana i Gusinjana „Izvor“ Kranj, Savez crnogorskih društava Slovenije, Crnogorsko kulturno društvo „Komovi“ Maribor, Društvo slovenačko crnogorskog prijateljstva Ljubljana, Crnogorsko …\n24 godine uspješnog djelovanja Crnogorske etničke zajednice Australije\n26.12.2020. navršavaju se 24 godine od osnivanja prve etničke zajednice Crnogoraca u Australiji koja se od početka pokazala jedinim zaštitnikom crnogorskih nacionalnih interesa na ovom kontinentu. Dugačka je lista aktivnosti i svega onoga šta je ova zajednica uradila svih ovih godina. O tome najbolje govori naš sajt koji je sigurno …


Rastu cene nafte - Bizlife.rs\n13:06 Njujork / London, 20/01/2012\nCene sirove nafte porasle su danas na međunarodnim tržištima zahvaljujući većoj sklonosti investitora riziku koji su se ponadali da se privredna kriza kriza evrozone postupno rešava, a podršku su im pružili i znakovi stabilnijeg privrednog rasta.\nTako je cena barela na londonskom tržištu bila viša 1,01 dolar i iznosila je 111,67 dolara. Na američkom tržištu barel se prodavao po 1,15 dolara centi višoj ceni od 101,74 dolara. Tržišta su ohrabrile naznake da bi Grčka uskoro mogla postići dogovor sa kreditorima u privatnom sektoru u ključnoj zameni obveznica, a raspoloženje je dodatno podigla vest da Međunarodni monetarni fond želi više nego udvostručiti zajmodavne kapacitete kako bi pomogao ublažiti posledice privredne krize u evrozoni.\nTe su vesti podstakle apetit investitora za rizikom, nadovezujući se na dobre privredne rezultate iz Sjedinjenih Država i likvidnost kojom su centralne banke širom sveta zapljusnule finansijske sektore kako bi sprečile zamrzavanje tržišta kredita.\n“Čitav niz pozitivnih faktora podržava finansijska tržišta”, konstatovao je Eugen Veinberg iz frankfurtskog Commerzbanka. “Nesklonost riziku opada, čini se da se privredni rast u SAD-u oporavlja, a kineske privredne aktivnosti ne stoje tako loše kao što se očekivalo”, dodao je. “Protivno očekivanjima, likvidnost se poboljšava na gotovo svim tržištima”, dodao je Veinberg.\nViše od 250 ispitanih ekonomista iz cele Azije procenilo je u Reutersovoj anketi da azijski privredni rast usporava u mnogim ključnim privredama, uključujući Kinu i Indiju, ali i da se ne nazire nagli prelaz u recesiju. “Podaci i dalje navode na zaključak da rast posustaje, ali taj proces nije nagao i ne zahteva hitne mere”, zaključio je Claudio Piron iz Bank of America-Merrill Lynch.\nOdvojeno je Organizacija zemalja-izvoznica nafte (OPEC) obavestila da je cena referentne korpe njene nafte u sredu iznosila 111,78 dolara, što znači da je bila 46 centa niža nego u utorak.


U LKC-u 16. septembra besplatan ulaz za predstavu "Bliži nebu" - Dnevnik Juga\nPočetna / DRUŠTVO / U LKC-u 16. septembra besplatan ulaz za predstavu „Bliži nebu“\nU LKC-u 16. septembra besplatan ulaz za predstavu „Bliži nebu“\nDnevnik Juga 10/09/2020\tDRUŠTVO, KULTURA, Leskovac Ostavi komentar\nPredstavu po tekstu Željka Hubača Bliži nebu, Leskovčani će moći da pogledaju u sredu, 16. septembar 2020. u 19.30, u Leskovačkom kulturnom centru.\n„Ulaz je slobodan uz obaveznu besplatnu kartu koju možete preuzeti na blagajni LKC-a od četvrtka 10. septembra. Besplatna karta je OBAVEZNA zbog ograničenog broja posetilaca u cilju očuvanja zdravlja i bezbednosti povodom trenutne zdravstvene situacije – navode iz Leskovačkog kulturnog centra.\nPredstava Bliži nebu donosi priču o družini u psihijatrijskoj klinici, gde svako igra za sebe ono što nije uspeo da postane.\nTagoviBliži nebu Leskovac LKC predstava\nPrethodni NPL: Nova pozorišna sezona počinje 15. septembra\nSledeći U petak 11. septembra bez struje dve ulice u gradu


Kako da pobedite prolećnu depresiju? - Kreativno umetnički magazin\nNa prvi pogled, skoro da je nezamislivo da postoji osoba koja može da bude depresivna ili i neraspoložena kada je napolju vreme lepo, sunčano, toplo, ali zapravo, postoje raznorazni razlozi i razna objašnjenja postojanja ovakve depresije. Tako je i sa postprazničnom depresijom, nakon lepog perioda dolazi neki lošiji, a prolećno naglo buđenje svega u mnogim osobama donese neko setno, tužno osećanje, za koje je potrebno malo vremena da se izbrišu i da nestanu. Čak mnogi osete nekakvu vrstu negativnih osećanja s početkom proleća, u čemu nema ničega strašnog, niti lošeg, ali je u svemu tome najbitnije da prepoznate takva osećanja i misli, te da znate kako sa svim tim i da se izborite, kako ne biste propustili lepe dane zatvoreni u svojoj sobi, za spuštenim roletnama.\nFokusirajte se na obaveze\nJedan od najboljih saveta jeste upravo ovaj, fokusirajte se na sve svoje obaveze, bilo one poslovne, porodične ili bilo koje druge. Kada svoje misli usmerite ka rešenju nekih zadataka, svakodnevnih ili onih većih, imaćete manje vremena i da se osvrćete na te neke misli koje vas vuku ka dnu, te manje vremena da budete setni i tromi. Uz to, svaki dobro izvršen zadatak, pozitivni rezultati, poništiće negativna osećanja i prepustiće meso pozitivnom i lepom razmišljanju.\nMožda na prvi pogled malo čudniji predlog, ali i te kako ima svoje razloge. Rasadnici su puni zelenila i lepog cveća, koje će vas već pri pogledu na njega učiniti raspoloženijima. Ali, osim toga, posetite rasadnik kako biste odabrali neko cveće za sebe, svoj dom, dvorište ili terasu. U rasadniku ćete sigurno provesti više vremena razgledajući i kupujući, a to će biti jedna od zaista relaksirajućih kupovina. Odaberite cveće čiji izgled i boja vam prijaju, a onda zasucite rukave i presadite ga lepo po saksijama ili lejama koje ćete pripremiti u svom dvorištu. Ovo je jedan vid fizičkog rada koji će vam veoma prijati, kako fizički, tako i psihički, a pogled na lepu terasu i dvorište svakog jutra uz prvu kafu, svakog dana kada dođete s posla, i te kako će učiniti da depresija nestane.\nProvodite vreme sa onima koji vam prijaju\nNa prvom mestu, tu su prijatelji i porodica. Ali, svi znamo da i u bliskim, onim najbližim krugovima ljudi, postoje osobe koje umeju da vas guše, koje vam ne prijaju uvek, jer iscrpe dobru energiju iz vas. Kada su u pitanju momenti kada imate manje snage, manje volje i kada se jednostavno osećate loše, takve ljude izbegnite na bezbolan način, a priklonite se onima koji vas nasmeju, oraspolože i koji vam prijaju, kako biste ceo taj depresivni deo proleća prošli što brže.\nNe čekajte da vas neko pozove, organizujte sami aktivnosti koje vam prijaju i pozovite ljude koji čine da se osećate dobro. Da li će to biti neko druženje kod vas, u nekom restoranu ili možda odlazak u bioskop ili pozorište, sasvim je svejedno. Važno je samo da se družite i da se osećate bolje zbog toga.\nFizička aktivnost je dobra iz mnogo razloga. Na prvom mestu, potrebna je zbog vašeg zdravlja, kako bi vaš organizam što bolje funkcionisao, a tu je svakako i propratni efekat mršavljenja koji čini da izgledate bolje, a samim tim i zadovoljnije. Međutim, fizička aktivnost, a tu se ubraja i lagana šetnja od pola sata svakog dana, učiniće da se osećate prijatnije, rasterećenije, posebno ako šetate u nekom parku, gde ima mnogo zelenila ili pored neke vode, jer takvi predeli deluju umirujuće.\n← Najčešći tretmani u kozmetičkim salonima\n5 pitanja za uspešno planiranje letovanja →


„Šavovi“ u glavnom programu CinEast festivalu u Luksemburgu – Filmske radosti\nFilmske radosti > Aktuelno > „Šavovi“ u glavnom programu CinEast festivalu u Luksemburgu\n„Šavovi“ u glavnom programu CinEast festivalu u Luksemburgu\nNa festivalu CinEast koji se održava od 3. do 30. oktobra u Luksemburgu, u glavnom takmičarskom programu naći će se domaći film „Šavovi“ Miroslava Terzića.\nNa dvanaestom izdanje CinEast (Centralno istočno evropskog filmskog festivala) biće prikazano skoro 120 ostvarenja, 65 dugometražnih i oko 50 kratkih ostvarenja, tokom osamnaest dana festivala.\nFestival otvara ukrajinski film „My Thoughts Are Silent“ Antonia Lukiha (Lukich), dobitnika nagrade žirija na festivalu u Karlovim Varima. Tema ovogodišnjeg festivala je „Dole sa zidovima“ inspirisanom godišnjicom pada „Čelične zavese“.\nU glavnom takmičarskom programu će se naći ukupno sedam ostvarenja, pored pomenutih „Šavova“ tu si i:„Cat in the Wall“ Mine Mileve i Vesele Kazakove, „Corpus Christi“ Jana Komasa, „Oleg“ Jurisa Kursietisa, „Open Door“ Florensa Papasa, „Nova Lituania“ Karolisa Kaupinisa i „Scandinavian Silence“ Marti Helde.\nOvaj srpski film nastao je i uz podršku Filmskog centra Srbije, kao koprodukcija naše zemlje sa Slovenijom, Hrvatskom i Bosnom i Hercegovinom, a na Berlinskom filmskom festivalu je prikazan u zvaničnom programu Panorama i osvojio dve nagrade – nagradu za najbolji evropski film u toj programskoj celini i drugu nagradu publiku. Na FEST-u, pak je nagrađena Snežana Bogdanović za ulogu Ane u ovom filmu, dok je film kao celina poneo i nagradu žirija FIPRESCI i nagradu Nebojša Đukelić. Film je potom nastavio zapažen i berićetan festivalski pohod po Srbiji, regionu i čitavom svetu, a bio je i deo redovnog biosdkopskog repertoara u našoj zemlji.\n„Šavovi“ su proglašeni najboljim filmom na festivalu Las Palmas de Gran Canaria, najbolji film po izboru publike. Nagrada za najboju žensku ulogu dodeljena je Snežani Bogdanović za kako se navodi u obrazlođenju žirija „izuzetnu, emotivnu, svedenu i snažnu interpretaciju lika krojačice Ane.“ Nagrada za najbolji scenario pripala je Elmi Tataragić. Specijalna diploma udruženja CIMA (Žene na filmu i audiovizuelnim medijima) pripala je takođe Snežani Bogdanović.\n„Šavovi“, priča sa elementima trilera i melodrame, bavi se temom novorođenih beba nestalih iz bolnica u Beogradu koje su godinama, a po svedočenjima stotina roditelja proglašavane umrlim a zapravo prodavane na usvajanje. Scenario za film inspirisan je svedočenjem jedne od majki, krojačice iz Beograda, koja veruje da joj je dete oteto pre više od dvadeset godina. Ova majka je provela godine po sudovima i opštinama pokušavajući da dokaze svoju sumnju i veruje da je posle dvadeset godina potrage i borbe uspela da pronađe svog nestalog sina, mladića od dvadeset godina koji živi sa svojom novom porodicom u okolini Beograda. Autorka scenarija za ovaj film je Elma Tataragić.\nTagged in : Centralno istočno evropski filmski festival CinEast Miroslav Terzic Savovi\nPrevious Previous post: Film „Koja je ovo država“ u takmičarskom programu Varšavskog festivala\nNext Next post: Animirani film „Čuvena invazija medveda na Siciliju“ otvara Kids Fest\nčetvrtak 26 septembra, 2019


NN Naočare za plivanje SPECIAL cena, cene Srbija, prodaja Beograd Novi Sad Niš\nNN Naočare za plivanje SPECIAL cene\nNaočare za plivanje SPECIAL Antifog stakla napravljena od polycarbonate Anti UV Silikonska traka TPR okvir,... specifikacija\nNaočare za plivanje SPECIAL Antifog stakla napravljena od polycarbonate Anti UV Silikonska traka TPR okvir\nEPonuda nije internet prodavnica već Vam omogućava da brzo i lako nađete NN Naočare za plivanje SPECIAL po najjeftinijoj ceni. Naš cilj je da kupci budu što bolje informisani o ponudi NN Naočare za plivanje SPECIAL na tržištu Srbije. Vrlo lako nalazite željeni proizvod za kategoriju Naočare za plivanje cene, ne morate da lutate od sajta do sajta za NN Naočare za plivanje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za NN Naočare za plivanje SPECIAL sa PRODAVCEM. EPonuda ne može da garantuje potpunu tačnost specifikacije i slika za NN Naočare za plivanje SPECIAL. Pre kupovine, podatke za NN Naočare za plivanje SPECIAL proverite na sajtu PROIZVOĐAČA.


Telenor tStore omogućava preuzimanja WAC mobilnih aplikacija\nTelenor tStore omogućava preuzimanja WAC mobilnih aplikacija – Personal magazin\nTelenor poziva sve svoje korisnike da testiraju beta verziju prodavnice aplikacija tStore. Preuzimanje aplikacija za mobilne telefone je potpuno besplatno i testiranje je omogućeno svim Telenorovim korisnicima. Internet protok u…\nTelenor poziva sve svoje korisnike da testiraju beta verziju prodavnice aplikacija tStore.\nPreuzimanje aplikacija za mobilne telefone je potpuno besplatno i testiranje je omogućeno svim Telenorovim korisnicima. Internet protok u okviru prodavnice se ne naplaćuje, a sve preuzete aplikacije korisnicima ostaju na raspolaganju i nakon probnog perioda.\nSvi zainteresovani za testiranje mogu da se prijave na adresi http://tstore.telenor.rs, a sajtu se može pristupiti i sa mobilnog telefona, na adresim.tstore.telenor.rs. S obzirom da je u pitanju beta verzija i broj modela mobilnih telefona koji podrzavaju uslugu je ogranicen, a korisnici mogu da provere da li njihov telefon podržava testiranje odmah nakon prijavljivanja na sajt.\ntStore raspolaže aplikacijama za operativne sisteme: Android, JAVA, Symbian i WAC. Nakon testiranja korisnici mogu da popune anketu na sajtu prodavnice i na taj način svojim utiscima doprinesu daljem razvoju ove usluge.\nTelenor tStore omogućava preuzimanja WAC mobilnih aplikacija was last modified: April 29th, 2011 by Redakcija\nEriksonmobilne aplikacijeTelenor SrbijaTelenor tStoreWAC\nSymantec objavio MessageLabs Intelligence izveštaj za april 2011\nPanasonic Facebook kampanja osvojila Jugoistočnu Evropu


11 Jan 2021, 11:00 Beograd RTS Elena Marjanović\nNa sednici Kriznog štaba odlučeno je da sve postojeće mere ostanu na snazi i dalje, jer je ocenjeno da daju rezultate. Osim toga, zaključeno je da nema prepreke da drugo polugodište u školama počne kada je i planirano 18. januara. Medicinski deo Kriznog štaba ocenio je na sednici da postojeće mere dale rezultate i da brojke padaju. Podsećamo, mere koje su na snazi su: zabrana okupljanja više od pet ljudi, obavezne maske u zatvorenom, pi-si-ar testovi ili karantin od deset dana prilikom ulaska u Srbiju, kao i ograničeno radno vreme – svi ugostiteljski objekti i tržni centri rade do 20 sati, a prodavnice do 21 sat.\nMinistarka Darija Kisić Tepavčević najavila je i da će, s obzirom na pad učestalosti obolevanja, Institut "Banjica" početi da radi u nekovid režimu. Što se vakcinacije tiče, ističe da ona ide svojim nesmetanim tokom.\nU Srbiju su danas stigle dodatne količine vakcina "Fajzer", a Kisić Tepavčevićeva je rekla da će ta vakcina dolaziti svake nedelje i da će vakcinacija biti nastavljena po prioritetima.\n"Funkcionisaće tako da bude najjednostavnije za sve nas, da ne bude redova, čekanja i da se sprovede u najkraćem vremenskom roku", rekla je Kisić Tepavčevićeva.


U Banjaluci okrugli sto o posljedicama referenduma u Velikoj Britaniji – mojKontakt portal – Radio Televizija Kontakt\nU Banjaluci okrugli sto o posljedicama referenduma u Velikoj Britaniji\nEkonomski fakultet Univerziteta u Banjaluci danas će organizovati okrugli sto o posljedicama referenduma Velike Britanije o izlasku iz EU pod nazivom “Poslije `Breksita`: finansijalizacija, evropske integracije i Balkan”.\nNa okruglom stolu trebalo bi da budu dati ogovori na pitanja da li će se “Breksit” zaista desiti i kakva će biti legalna procedura izlaska Velike Britanije iz EU, da li je to početak kraja Unije, koji je uticaj na finansijsko tržite i bankarski sektor, te koje su moguće posljedice za Balkan.\nUvodničari na skupu će biti profesori i analitičari Vasilis Fuskas sa Univerziteta u Istočnom Londonu, Dejan Jović sa Univerziteta u Zagrebu, te Aleksandar Savanović i Jovo Ateljević sa banjalučkog Univerziteta.\nOkrugli sto će biti održan na Ekonomskom fakultetu Univerziteta u Banjaluci sa početkom u 16.00 časova.\nŠarović: Počinje izgradnja mostova na Savi\nBanja Luka: Kupači se ne brinu previše da li je Vrbas čist


Huawei CEO: HongmengOS je brži nego Android i MacOS, ima rasprostranjeniju primjenu - BIGportal.ba\n7 Jula, 2019 7 Jula, 2019 0112\nU intervjuu za francuski magazin Le Point, Ren Zhengfei – CEO i osnivač kompanije Huawei – je istakao da će kompanijin sopstveni Hongmeng OS biti brži nego Android i da će imati rasprostranjeniju primjenu.\nU intervjuu za francuski magazin Le Point, Ren Zhengfei – CEO i osnivač kompanije Huawei – je istakao da će kompanijin sopstveni Hongmeng OS biti brži nego Android i da će imati rasprostranjeniju primjenu. Pored telefona, moći će da se koristi i u ruterima, mrežnim svičevima, tabletima, računarima pa čak i u data centrima.\nPored navedenog, Zhengfei je istakao i da će HongmengOS biti brži od Apple MacOS-a, tako što će imati manje od 5ms kašnjenje u procesiranju. S obzirom na to da će moći da se koristi na različitim uređajima, HongmengOS dosta podseća na Google Fuchsia OS.\nCEO kompanije Huawei je takođe pomenuo da, iako su SAD ublažile Huawei zabranu, kinski gigant ne odustaje od razvoja Hongmeng operativnog sistema.


Ekspertski ugao: Nove smernice Energetske zajednice uklanjaju barijere za razvoj prozjumera\nAleksandar Janjić, Ajla Mehinović, Sasho Saltirovski i Josip Dolić (Slika: BGEN)\nUključivanje prozjumera u dostizanje ciljeva nacionalnih energetskih i klimatskih planova, uvođenje finansijskih podsticaja, mogućnost njihovog udruživanja, ali i opcija da skladište energiju, neke su od važnih novina, prema mišljenju eksperata iz Bosne i Hercegovine, Severne Makedonije i Srbije, u nedavno objavljenim smernicama Energetske zajednice za integraciju prozjumera u energetske mreže.\nNove smernice o integraciji prozjumera u mrežu donete su, prema rečima stručnjaka, kako bi smernice iz 2018. bile izmenjenje u skladu sa promenama iz EU paketa iz 2019. godine Čista energija za sve Evropljane (eng. Clean Energy for All Europeans – CEP), a to je, pre svega usvajanje pravno obavezujućeg okvira za priključenje i tretman prozjumera na nivou EU.\nCilj smernica za prozjumere je da članice Energetske zajednice omoguće potrošačima da sami proizvode i troše zelenu energiju\nSmernice u suštini imaju cilj da podstaknu članice Energetske zajednice da omoguće građanima, ali i privredi, da proizvode, troše, skladište i prodaju električnu energiju koju sami proizvode iz obnovljivih izvora – odnosno da budu prozjumeri.\nPad troškova instalacije solarnih panela za oko 70% u poslednjih desetak godina učinio je da potrošači širom sveta masovno instaliraju solarne fotonaponske panele i proizvode električnu energiju za svoje potrebe. Region Zapadnog Balkana kasni u stvaranju zakonskog okvira koji bi ovo omogućio.\nBalkan Green Energy News je stručnjake iz Bosne i Hercegovine, Severne Makedonije i Srbije pitao šta konkretno donose nove smernice u odnosu na smernice iz 2018. i kakav će biti njihov efekat na razvoj prozjumera.\nSvoje mišljenje dali su Sasho Saltirovski, izvršni direktor Elektrodistribucije DOOEL (EVN Group), koja je i operator distributivnog sistema, Aleksandar Janjić, prof. dr sa Katedre za elektroenergetiku Elektronskog fakulteta Univerziteta u Nišu, Josip Dolić, energetski stručnjak iz Bosne i Hercegovine, i Ajla Mehinović, član Regionalnog centra za održivu energetsku tranziciju – RESET.\nU ovom tekstu pročitajte njihove odgovore na prvo pitanje, dok će odgovori na drugo biti objavljeni u sledećem tekstu.\nSasho Saltirovski: Više mogućnosti za podršku integracije prozjumera\nGlavna razlika između smernica iz 2018. i ovih novih je u tome što su prve bile usmerene na uspostavljanje koncepta prozjumera u ugovornim stranama Energetske zajednice, a nove su više usmerene na olakšavanje integracije prozjumera i uklanjanje prepreka koje su primećene poslednjih nekoliko godina.\nU tom kontekstu, neke od ključnih preporuka su sledeće:\nMogućnost da se prozjumeri organizuju i zajednički deluju u slučaju da koriste istu infrastrukturu (na primer, više prozjumera u jednoj stambenoj zgradi). Ovo bi trebalo da ojača njihov tržišni značaj i promoviše veće učešće u distributivnim sistemima.\nPrethodne smernice davale su prednost neto merenju, dok nove preporučuju više mogućnosti za podršku integracije prozjumera, uključujući direktnu finansijsku podršku investiciji, druge šeme merenja (korišćenje opcije neto merenja samo tokom početne faze i na ograničen vremenski period zbog negativnog uticaja na troškove), fid-in tarife, smanjenje ili oslobađanje od poreza i taksi.\nSnižen je prag za balansnu odgovornost prozjumera\nUvođenje pametnih brojila je način da se promoviše uloga prozjumera, što znači da bi svi potrošači trebalo da imaju pravo na ova brojila na nediskriminatoran i transparentan način, bilo putem velikih akcija njihove instalacije ili ugradnje na njhov zahtev. Prozjumer bi trebalo da snosi troškove instaliranja ili nadogradnje brojila, u skladu sa ranije objavljenim pravilima.\nVeća pažnja usmerena je na tržišne aspekte, i preporuke o dinamičkim šemama za određivanje cena i odziv potrošnje (demand response), poslovni model energetskih usluga, zamenu dobavljača, balansnu odgovornost (ovde postoji blagi pad praga za izuzeće od balansne odgovornosti za potrošače sa instaliranom snagom manjom od 400 kW, dok je u prethodnim smernicama to bilo za snagu manju od 500 kW).\nPrepoznavanje rizika koji trpi operator distributivnog sistema u smislu povraćaja troškova dovodi do preporuke o korišćenju mrežnih tarifa za prozjumere, koje bi trebalo da se sastoje i od komponente kapaciteta, a ne samo od komponente energije.\nAleksandar Janjić: Uputstvo za postavljanje zakonskog okvira\nDok su smernice iz 2018. godine bile praktične preporuke za tretman prozjumera, nove su mnogo više orijentisane ka postavljanju jasnog zakonskog okvira u skladu sa novim energetskim paketom EU.\nPrvi set preporuka u smernicama upravo insistira da prozjumeri budu sagledani u nacionalnom energetskom i klimatskom planu (NEKP) svake zemlje, kao i da se proceni njihov doprinos nacionalnim ciljevima do 2030. Takođe, navodi se da je potrebno da države uvode što više podsticajnih mera, i precizira se da i NEKP obuhvati podsticajne politike za brže priključenje prozjumera.\nUspostaviti jedinstvenu kontaktnu tačku za objavu informacija o pravima, obavezama i koristima od toga da potrošači postanu prozjumeri\nPosebno bitna odredba novih smernica odnosi se na pristup informacijama. Preporučuje se uspostavljanje jedinstvene kontaktne tačke za objavu informacija na veb stranicama nacionalnih ili lokalnih tela odgovornih za promociju obnovljivih izvora i energetsku efikasnost, pružajući krajnjim kupcima sve potrebne informacije u vezi sa njihovim pravima, obavezama i potencijalnim koristima od toga da postanu prozjumeri.\nSmernice su prilagođene i novim tehnologijama, tako da je veći akcenat dat i na korišćenju skladištenja električne energije. Ovo direktno proizilazi iz odredbi novog paketa EU, koji podržava implementaciju skladišta na način da se maksimizuje integracija obnovljivih izvora energije i da se poveća korist i tržištu, mreži i kupcima.\nU pogledu tehničke realizacije priključenja, preporučuju se da i tehničke karakteristike obnovljivih izvora (pre svega malih elektrana) budu definisane. Šeme naprednog merenja električne energije i pametna brojila sada su i obaveza, zbog potreba veće fleksibilnosti sistema, ali i razmena informacija.\nAjla Mehinović: Preporučuje se primena fid-in tarifa\nPutem paketa Čista energija za sve Evropljane uvodi se pojam lokalne energetske zajednice, pa nove smjernice upućuju da treba omogućiti prozjumerima da djeluju pojedinačno ili kolektivno putem agregatora ili udruživanjem sa drugim prozjumerima kada se nalaze u istoj zgradi, uključujući višestambene objekte.\nSlijedeći novu EU Direktivu o obnovljivim izvorima energije kojom se promoviše aktivno učešće prozjumera na tržištu električne energije, uključujući i ugovore o kupovini električne energije proizvedene iz obnovljivih izvora energije (eng. Power Purchase Agreement, PPA), kao i peer-to-peer trgovanje, smjernice nalažu uključivanje mogućnosti peer-to-peer trgovine u zakonodavstvo.\nPreporučuje se korištenje mehanizama odziva potražnje i tarifa ovisnih o vremenu korištenja\nOperatorima sistema daju se smjernice za analizu lokacija na kojima bi prozjumeri sa mogućnošću skladištenja energije mogli najefikasnije pružiti podršku mreži. Preporučuje se da se iskorištenjem mehanizama odziva potražnje (eng. demand response), te tarifa ovisnih o vremenu korištenja (eng. time-of-use tariffs), utiče na povećanje fleksibilnosti sistema, olakšavajući time optimalnu integraciju malih generatorskih jedinica obnovljivih izvora, te smanjenje potrebe za obezbjeđenjem rezervnog kapaciteta.\nKada su u pitanju šeme podrške za integraciju obnovljivih izvora energije u elektroenergetski sistem, novim smjernicama se daje preporuka za primjenu fid-in tarifa za male proizvođače, uključujući ugroženu kategoriju kupaca, dok je za ostale preporučena tendencija razdvajanja obračuna energije preuzete odnosno injektiranje iz/u mrežu slijedeći tržišne principe. U slučaju nedovoljne razvijenosti tržišta, obaveza o otkupu viška električne energije od prozjumera može biti nametnuta jednom ili više snabdjevača električnom energijom.\nJosip Dolić: Pomoć za primenu direktiva\nPrve smjernice iz 2018. su rađene na temelju određene studije što potvrđuje i sama Energetska zajednica i logično je da se razvojem paketa Čista energija za sve Evropljane stvorila prirodna potreba da se smjernice prilagode, što je vidim slučaj.\nSmjernice su izmjenjene u smislu terminologije i smanjen je obim preporuka koje su u generalnom smislu, po mom mišljenju, ostale iste samo ih je manji broj, ali im je obuhvat isti i drugačije se zovu.\nSmjernice su izmjenjene u smislu terminologije\nOčito je nova EU Direktiva o obnovljivim izvorima energije (2018/2001) ponudila mnoge drugačije termine i realno „razradila“ staru direktivu (2009/28/EC), koja predstavlja aquis Energetske zajednice, te su stoga smjernice izmjenjene.\nSmjernice trebaju poslužiti kao pomoćno sredstvo transponiranja i implementacije konkretnih direktiva i izrade konkretnih regulativa.\nTagovi: Aleksandar Janjić, Energetska zajednica, EVN, fid-in tarife, NEKP, prozjumeri, RESET, solarna energija, solarni paneli\nPočetna » Vesti » Električna energija » Ekspertski ugao: Nove smernice Energetske zajednice uklanjaju barijere za razvoj prozjumera\nAndrija Petrušić / 03.12.2020.\nEvropska unija dobro prepoznaje važnost koncepta Prozjumer i njegov pozitivan uticaj na produžavanje životnog veka infrastrukture, na očuvanje životne sredine i na dalji razvoj slobodnog tržišta, jer i krajnji potrošač na taj način prepoznaje svoj interes.\nOno še neophodno uraditi u regionu je:\n1. Meter roll-out – napokon modernizovati infrastrukturu i napraviti preteču Smartgrids instalacijom pametnih brojila i korišćenjem svih funkcionalnosti (uvid u real-time satne profile dostupno Prozjumetu i snabdevač u koji mu pruža uslugu balansiranje).\n2. Relaksaciju procedura priključenja elektrana. Generalno, što se tiče Srbije, procedura je lepo definisana, samo fali opšta informisanosti. Ono što je problem, ne može elektrana od 5 kW da prolazi skoro istu proceduru kao elektrana od 500 kW iako solarne elektrane do 50 kW imaju neku olakšiću kroz izgradnju po Rešenju o odobrenju za izvođenje radova.\n3. Država ozbiljnije treba da radi na promovisanju koncepta Prozjumer, EPS nema interes. Privatani snabdevači imaju i maksimalno su posvećeni (primer ENERGIE Gas and Power koja je prva sprovela zvanično priključenje Prosumera u Srbiji).\n4. Uvođenje podsticajnih mera – Možda neto-merenje nije pravo rešenje kao podsticaja mera jer narušava rad tržišnih mehanizama (cena električne energije varira iz sata u sat na organizovanim tržištima, smanjuje se prihod operateru distributivnog sistema…). Feed-in premije bi bile najbolje rešenje, uz dodatni doprinos države kroz ukidanje poreza na nabavku opreme i uvođenjem mehanizma da fizičko lice prihoduje od prodaje viškova bez plaćanja bilo kakvih dažbina državi, prostom uplatom na žiro račun građana. Mada udruživanje fizičkih lica kroz energetske zadruge (kakav je slučaj Elektropionira iz Beograda) daje dovoljnu pravnu formu za uspešni razvoj koncepta Prozjumera i kod fizičkih lica.


15. februara dolazimo da branimo Ustav – DnevniZurnal\n15. februara dolazimo da branimo Ustav\nby admin 14/02/2022, 09:28 999 Views\nDirektor kampanje „Kreni promeni“ Savo Manojlović izjavio je na protestu ispred Predsedništva Srbije da vlast ima rok da do 15. februara usvoji zakon kojim bi se trajno zabranila eksploatacija litijuma i bora, inače će na tom mestu na Dan državnosti biti organizovan novi masovni protest, odnosno, kako je rekao, Sretenjska odbrana Ustava i državnosti.\n„Do 15. februara, na Sretenje, veliki državni praznik, dan Prvog ustanka, dan prvog Ustava, je dan do kog želimo da se usvoje naši zahtevi. Vlada Republike Srbije ima osnova da traži usvajanje zakona po hitnom osnovu“, kazao je Manojlović obraćajući se okupljenim građanima u Ulici kralja Milana.\nManojlović je podsetio da je u Sretenjskom ustavu stajalo da svaki rob koji se pojavi na teritoriji Srbije postaje slobodan čovek, a da da sadašnja vlast „hoće sve građane ove zemlje da baci u okove“.\n„Tog dana svake godine se u ovoj zgradi (Predsedništvu) deli oredenje, mi poštujemo to ordenje i sve ljudi koji će ga dobiti, ali pozivimo sve ljude na veliki narodni miting, na Sretenjsku odbranu državnosti, mi branimo državu od onih koji su je okupirali. Nećemo zviždati gostima, ali zviždaćemo onima koji su plaćeni našim novcem, a okupirali su ovu zemlju“, poručio je on.\nManojlović se u ime ljudi koji su, kako je podsetio, došli da protestuju iz svih ugroženih krajeva Srbije, zahvalio Beograđanima na pokazanoj solidarnosti.\n“Hvala svima na dostojanstvenom kampovanju, što nismo imali nijedan incident, hvala onima koji žive u okolini koji su im ponudli da koriste njihove stanove ako im treba toalet ili tuš, a znamo koje patriote su vršile nuždu ispred Hrama Svetog Save”, naveo je Manojlović i poručio da Srbija više neće biti zemlja iz koje će se ljudi raseljavati na traktorima.\nRekao je i da su ljudi koji kampuju ispred Predsedništva ostavli svoje porodice, imanja i stoku kako bi zaštitili svoj zavičaj, dok “predsednika koji danonoćno radi” već četiri dana i tri noći nema da ih primi.\n“Ali je zato danas otišao u Kombank dvoranu na sastanak sopstvene stranke. Predsednik svih građana Srbije kom je na prvom mestu samo njegova stranka i rejting, sram ga bilo. Predsednik koji se stidi sopstvenih građana nedostojan je”, poručio je Manojlovioć.\nNajavio je i da će vlastima na mitingu 15. februara pokazati da imaju pripremljene i naredne korake, i da se neće izvući iz ove teme.


U vazduhu miriše na rat po meri Amerike, ali tu je Kina - 16.08.2017, Sputnik Srbija\nAmerikanci ne treba da se plaše Severne Koreje nego Kine, jer je to zemlja koju ne mogu da unište. Kineski nuklearni arsenal mogao bi da zbriše celu zapadnu... 16.08.2017, Sputnik Srbija\nanalize i mišljenja, komentari i analitika, kina, japan, severna koreja, južna koreja, tihi okean, indijski okean, korejsko poluostrvo, donald tramp, rostislav iščenko, mia rosija sevodnja\n20:06 16.08.2017 (Osveženo: 21:47 16.08.2017)\n© AP Photo / Wu DengfengKineska mornarica\n„Mogli bi da stradaju potomci Amaterasu Omikami (boginje, pramajke japanske carske dinastije), ali ih Amerikanci od 1945. godine uče da se filozofski odnose prema nuklearnim napadima na Zemlju izlazećeg sunca. A čak i ako neka korejska raketa doleti do Gvama, Amerikanci su navikli da žrtvuju Perl Harbor zarad viših političkih ciljeva“, navodi ruski kolumnista i dodaje da se nadalje „sa zadovoljstvom i komforno može gađati teritorija Severne Koreje s distance, a saveznici neka ratuju na kopnu i neka trpe gubitke“.\nNemačka podržala plan Rusije i Kine za Korejsko poluostrvo\n16 Avgust 2017, 07:43\nDa li je Tramp našao način da sačuva fotelju: Odmah u rat!\n16 Avgust 2017, 07:03\nNATO i Evropska unija (preko svog lidera Nemačke) peru ruke i ne žele da naduvavaju evropsku krizu da bi olakšali američku agresiju na Dalekom istoku. Berlin se, u suštini, čak disatancirao od ukrajinske krize, i to bez obzira što je u SAD već počela kampanja za optuživanje Kijeva da je umešan u prodaju raketne tehnologije Severnoj Koreji.


Svanki Vip Lounge | Kontejneri InfoKontejneri Info\nPočetnaStambeniSvanki Vip Lounge\nSvanki Vip Lounge\nVećina ljudi misli da se bine za muzičke koncerte, najbolje mogu formirati od tradicionalnih skela. Tog mišljenja međutim, nije bio i Stefan Bese (Stefan Beese) iz RE Be dizajna.\nSvanki Vip Lounge je izgrađen od kontejnera, a za potrebe Vudu (Voodoo 2009) festivala umetnosti i muzike. Ovaj festival je održan 2009. godine u Nju Orleansu i bio prava atrakcija zbog njegovog neobičnog arhitektonskog rešenja.\nKomletan projekat je formiran od više kontejnera, koji su postavljeni tako da bi mogli formirati veliku binu, Vip salon zajedno sa klupskim sedištima, kao i dva bara. Uz kontejnere koji su postavljeni za formiranje bine, postavljeno je još nekoliko kontejnera, koji su korišteni kao skladišni prostor.\nDva kontejnera su konzolisana i na taj način su formirana dva izuzetno atraktivna balkona na kojima su bile postavljene i dve šipke. Balkoni su bili ujedno i glavno mesto dešavanja na Vudu festivalu.\nSvaki kontejner je bio perforiran sa izrezima u obliku slova, koja su činila naziv festivala. Ovako brendirani kontejneri, nisu zahtevali dodatne troškove ispisivanja naziva festivala na nekim drugim marketinškim alatima poput plakata, banera, bilborda ili nalepnica.\nIzuzetno je dobro što su elementi ove kargotekture, ponovo upotrebljeni na novoj konfiguraciji za potrebe Vudu festivala naredne 2010. godine. Već je dogovoreno da će se ova postavka, reciklirati i u narednim godinama, što će organizatorima, znatno umanjiti troškove organizacije narednih festivala.\nNa kontejnere Vudu festivala 2010. godine, postavljen je ADF lift, koji je kompletnoj strukturi doneo dodatnu vizuelnu atraktivnost. Posetioci festivala su mogli na ovoj neobično formiranoj bini ovog festivala, uživati u nastupima Ozi Osborna (Ozzy Osborne), Maj Morning Džaket (My Morning Jacket) i Muse.\nLinkovi ka sajtu sa koga su skinute fotografije:\nfotografije: Stefan Beese


Poštovani narodni poslanici, obzirom na to da smo obavili pretres o tačkama dnevnog reda sednice, saglasno članu 87. stav 5. Poslovnika Narodne skupštine, određujem četvrtak 4. mart 2021. godine sa početkom u 10.36 sati kao Dan za glasanje o tačkama dnevnog reda Prve sednice Prvog redovnog zasedanja Narodne skupštine Republike Srbije u 2021. godini.\nKonstatujem da je primenom elektronskog sistema za glasanje utvrđeno da je u sali prisutno u ovom trenutku 160 narodnih poslanika, odnosno da je prisutna većina od ukupnog broja narodnih poslanika i da prema tome postoje uslovi za odlučivanje.\nPre prelaska na odlučivanje, podsećam vas da na osnovu člana 105. stav 3. tačke 4. i 6. Ustava Srbije, Narodna skupština odlučuje o zakonima kojima se uređuju javno zaduživanje i zaključivanje i potraživanje međunarodnih ugovora, većinom glasova svih narodnih poslanika.\nStavljam na glasanje Predlog zakona o potvrđivanju okvirnog sporazuma o zajmu LD 2034 (2020), između Banke za razvoj Saveta Evrope i Republike Srbije za projektni zajam – Infrastruktura u kulturi, u celini.\nZaustavljam glasanje: ukupno 165, za – 162, nije glasalo troje.\nDruga tačka dnevnog reda, pošto je Narodna skupština obavila jedinstveni pretres, a pre prelaska na odlučivanje, podsećam vas da prema članu 105. stav 2. tačka 13. Ustava Srbije, Narodna skupština većinom glasova svih narodnih poslanika bira sudije.\nZaustavljam glasanje: ukupno 167, za – 167, nije glasalo troje.\nPošto je Narodna skupština obavila razmatranje svih tačaka dnevnog reda ove sednice i odlučivanje o njima, saglasno članu 102. Poslovnika Narodne skupštine, zaključujem Prvu sednicu Prvog redovnog zasedanja Narodne skupštine Republike Srbije u 2021. godini.\nIstovremeno vas obaveštavam da sam Drugu sednicu zakazao za utorak u 10.00 sati. Hvala.\n(Sednica je završena u 10.40 sati.)


Studentska akcija: Velika Seoba Studenata - #PočeloJe\nStudentska akcija: Velika Seoba Studenata\nStudenti #1od5miliona danas su održali preformans pod nazivom “Velika Seoba Studenata” na kom su ukazali na problem mladih koji u sve većem broju odlaze iz svoje zemlje u potrazi za boljim životom.\nPa Velika Seoba studenata #1od5miliona\nDa li je "Velika seoba studenata" #BudućnostSrbije?#1od5miliona poručio – studenti zaslužuju da imaju izbor!\nPosted by 1od5miliona – oficijelna stranica on Friday, April 12, 2019\nStudenti su nosili kofere na kojima su bile nalepnice zemalja u koje su se “uputili” Šetnju kroz ulicu “Knez Mihailova” su započeli kod zgrade “Palata Albanija” i simbolično završili kod Rektorata Univerziteta u Beogradu.\nIza mladih koji su se kretali u koloni sa koferima, postavljene su nalepnice sa nazivom “Da ne bude više lažnih diploma” i na taj način popločali put koji ostaje iza njih kada napuste zemlju.\nOni su imali zalepljena usta trakama “Cenzurisano” koje simbolizuju stanje u medijima koji ignorišu postojanje mladih i problema koje oni imaju.\nIspred Rektorata mladi su skinuli nalepnice i poručili da ne žele da ćute, a potom tu i ostavili kofere, kako bi ih podsetili da moraju što pre da reše problem lažnih diploma.\nOni poručiju da diplome za koje se trude i rade ne smeju da se porede sa diplomama koje je neko kupio. Istakli su da je nedopustivo da najviši zvaničnici zemlje imaju lažne diplome, pozivajući institucije da rade svoj posao.\nNa samom kraju preformansa, došlo je do sukoba sa čuvarom koji radi u zgradi Rekotrata, koji je vrlo burno reagovao na dolazak studenata i odlepio nalepnice koje su oni zalepili uz komentar da “Oni ne trebaju to da rade!”.\nMladi svojom akciju žele da inspiriišu sve građane da izađu 13. aprila kako bi se izborili za svoju, ali još važnije budućnost svih mladih koji napuštaju zemlju proterani zbog lošeg životnog standardna i nasilja vlasti.\nNakon godinu i po dana subotnji protest – OTKAZAN


18-11-2019 17:19 Srbija Politika\nKako se bliže izbori u Srbiji tako su dve najjače stranke u vladajućoj koaliciji sve više u sukobu i svaki dan se odapinju otrovne strele s jedne na drugu stranu.\nNajnoviju strelu iz redova naprednjaka ka socijalistima ispalila je funkcionerka SNS i ministarka saobraćaja i građevine Zorana Mihajlović.\n"SPS je naš partner u Vladi, kao što su i stranke Rasima LJajića, Nenada Popovića, Aleksandra Vulina, ali koji i ne bi baš da se zamere bilo kome kada mu napadaju koalicionog partnera. Čini mi se da je SPS uvek spremna velikodušno da prepusti donošenje teških odluka nekom drugom i da nas najviše vole odmah posle izbora... dok se ne formira Vlada. Onda to ide nekako dok se ne približe novi izbori. I kad vidim kako su prošli svi koji su bili sa socijalistima, od bračnog para Milošević, preko Koštunice i Tadića... sve to poziva na oprez", ocenila je Mihajlović.\nNa ove reči reagovali su i socijalisti koji tvrde da su lojalan partner naprednjacima i dobar saradnik u Vladi Srbije.\nŠef SPS u Skupštini Srbije i potpredsednik parlamenta Đorđe Milićević kaže za Espreso.rs da socijalisti i naprednjaci imaju strateško partnerstvo.\n- Ubeđen sam da o ovoj temi kao i o ostalim važnim i značajnim pitanjima, intezivno, odgovorno i ozbiljno kao i uvek razgovaraju naši lideri, predsednik SNS Aleksandar Vučić i predsednik SPS Ivica Dačić, koji su kao što sam više puta do sada rekao definisali dugoročno i strateško partnerstvo SNS i SPS i ono što je najvažnije ponoviću rezultati tog partnerstva su vidljivi. Svaki moj dalji komentar na ovu temu kao nekoga ko u potpunosti podržava taj dogovor, kao i realizaciju definisanih ciljeva bio bi suvišan - kaže Milićević.\nFunkcioner SPS i narodni poslanik Novica Tončev kaže za naš portal da saradnju Vučića i Dačića ne može niko da poljulja.\n- Koliko god se neki trudili smatram da saradnju između Dačića i Vučića ne mogu da poljuljaju ovako tendeciozne i šuplje izjave. Socijalisti svoj partnerski odnos i lojalnost pokazuju tamo gde se najbitnije odluke donose - a to su Vlada i Skupština. Da li smo ikada glasali protiv predloga SNS i gurali klipove u točkove? Ona (Zorana Mihajlović) mora da kaže od kojih bitnih odluka bežimo, gde i kada? Kao koalicioni partner ništa nismo minirali što je u interesu države, zato ne vidim razloge za paušalne prozivke po svaku cenu - rekao je Tončev i dadao:\n- Zorana je još pod utiskom načina funkcionisanja njene izvorne stranke G17 plus, ali verujem da će se vremenom navići na naprednjake i da će je izvorni osnivači stranke prihvatiti.\nOno što je zanimljivo je i to da niko od funkcionera SPS, a koji su u Vladi Srbije nije se oglasio ovim povodom, a ni odgovarao na naše pozive i poruke.\nPročitajte OVDE šta je Momčilo Trajković rekao o Kurtiju.


GRADONAČELNIK OBIŠAO RADOVE NA JAVNOM PARKIRALIŠTU KOD DOMA ZDRAVLJA - Grad Niš\n· MS · 22. oktobra 2018.\nGradonačelnik Darko Bulatović i direktor JKP Parking servis Dejan Dimitrijević obišli su danas radove na izgradnji montažne dvoetažne garaže na parkiralištu kod Doma zdravlja.\nPrema rečima direktora Dimitrijevića građevinski radovi na novom parkiralištu sa oko 70 mesta biće završeni u narednih desetak dana, a nakon tehničkih provera objekta i dobijanja upotrebne dozvole, počeće i korišćenje novog parking prostora koji će imati obezbeđenje, video nadzor i mnogo bolje osvetljenje od dosadašnjeg parkirališta.\nGradonačelnik Bulatović je naglasio da je ovo samo početak novog načina rešavanja problema parking prostora u gradu.\n”Posle ovog etažnog parkirališta, gradiće se sličan objekat velikog kapaciteta na više nivoa na Sinđelićevom trgu vredan oko 65 miliona dinara, a zahvaljujući i ulaganju države od skoro 60 miliona, gradi se i novi veliki parking na prostoru između novog i starog Kliničkog centra. Završetkom tih objekata, vrednih više od 150 miliona dinara, grad, odnosno građani dobiće više od 200 novih mesta za parkiranje u najfrekventnijim delovima Niša”, rekao je Bulatović.\nInače, vrednost nove garaže i parkirališta kod Doma zdravlja je oko 30 miliona dinara, obezbeđenih iz sredstava JKP Parking servis. Cena parkiranja biće 40 dinara po satu, bez vremenskog ograničenja, a u toku noćnih sati, odnosno u vreme kada Dom zdravlja ne radi, objekat će biti na raspolaganju i građanima iz okolnih zgrada za plaćenim zonskim kartama za parkiranje.\nSledeća objava: Dodeljene „ Vidovdanske nagrade“\nPrethodna objava: Otvorena izložba “Naša istorija naša sećanja “\n6. jula 2022., 11:53 h


Pijani medvedi opasnost za turiste – Nadlanu.com\nPijani medvedi opasnost za turiste\nObjavljeno 17. sep 2011. / 13:08:00\nBRATISLAVA, 17. septembra 2011. (Beta) – Slovački naučnici i ekolozi ovih dana upozoravaju turiste da se u jesenje dane klone na prvi pogled pitomih i umiljatih medveda jer se tim životinjama nije naprasno promenila ćud, već su samo pijani od popadalog, prezrelog voća.\n“Rizik da medved napadne čoveka u jesen je mnogo veći zato što traže voće i u voćnjacima i baštama naselja a često su i pijani zbog alkohola koji se stvara u prezrelom voću”, upozorio je u dnevniku Novi čas zoolog Miroslav Saniga iz Instituta ekologije šuma Slovačke akademije nauka.\nSaniga je priznao da pijani medvedi privlače pažnju a nekada su i vrlo zabavni, kao jedan koga je on sam posmatrao kako se veselo kotrlja niz brdo.\n“Pijani medved gubi koordinaciju i urodjenu plahost. Susret sa njim može da bude vrlo opasan”, upozorio je Saniga turiste koji ponekad ne mogu da odole da se slikaju sa ljupkim mecama.\nSvetlost blica ili bilo kakav nagao pokret može da izazove agresivan napad. Procenjuje se da ih u slovačkim planinama ima izmedju 450 i 900 medveda.


AIESEC Banja Luka i DIALOGOS organizuju intenzivne i konverzacijske kurseve stranih jezika – STUDOMAT.ba\nAIESEC Banja Luka i DIALOGOS organizuju intenzivne i konverzacijske kurseve stranih jezika\nU periodu od 11. avgusta do 11. septembra, realizovaće se intenzivni kursevi stranih jezika za početnike i konverzacijski kursevi, u organizaciji međunarodnog udruženja studenata AIESEC Banja Luka i DIALOGOS Centra za strane jezike i savremenu komunikaciju.\nPolaznici kurseva će imati priliku, kako da savladaju osnove određenog stranog jezika, tako i da usavrše poznavanje istog kroz jednomjesečne kurseve, koji će biti održani u prostorijama DIALOGOS-a. Predavači, AIESEC praktikanti, su izvorni govornici sa iskustvom u podučavanju. Svi koji vjeruju da je „čovjek bogat koliko jezika poznaje“ će ovog ljeta moći da postanu bogatiji za poznavanje ili vladanje jednog od jezika koji su u ponudi: engleski, francuski, italijanski, španski, portugalski, turski i ruski.\n– Radujem se što ću sa svim poštovaocima italijanske kulture i jezika moći da prenesem znanje, za koje se nadam da će im biti od značaja u budućnosti. Želim da svim polaznicima kursa pokažem da je Italija zaista mnogo više od pice i mafije te da ih uputim u bogatstvo italijanskog jezika, koji broji stotine dijalekata. Takođe, nadam se da ću u konzervaciji sa polaznicima i sama upoznati drugu kulturu, sa kojom do sada nisam imala bliski dodir, poručila je Sara Boscarol, koja će držati časove italijanskog jezika.\nUoči početka kurseva biće održano interkulturno veče, sa ciljem da predavači predstave svoju kulturno-istorijsku baštinu i obilježja svoje zemlje te da se upoznaju sa polaznicima kursa.\nČasovi će se odvijati četiri puta sedmično u trajanju od dva sata. Svi zainteresovani se mogu prijaviti do 25. jula, s tim da ukoliko to učine do 15. jula, ostvaraju popust na cijenu kursa željenog jezika. Dodatni popust u iznosu od 20 KM se ostvaruje i uz posjedovanje DIALOGOS guest pass kartice. Takođe, pohađanjem dva kursa dobija se popust od 50% za drugi kurs.\nZa prijave te dodatne informacije, posjetite Facebook stranicu AIESEC Banja Luka ili stranicu DIALOGOS Centra za strane jezike i savremenu komunikaciju ili pozovite broj DIALOGOS-a 051/321-220.


Alibaba: Profit dostigao 1,55 milijardi dolara | Gde Investirati\nAlibaba: Profit dostigao 1,55 milijardi dolara\nKineska platforma za online trgovinu, “Alibaba”, gotovo je duplirala neto profit u protekla tri meseca zahvaljujući snažnom rastu online kupovine.\nNeto dobit kompanije “Alibaba” je u prvom kvartalu, zaključno sa 31. martom, uvećana za 98 odsto na 10,65 milijardi juana (1,55 milijardi dolara) u odnosu na isti period prošle godine, navodi se u saopštenju kompanije, a prenosi agencija France presse.\nTakvi rezultati odraz su većeg od očekivanog 60-procentnog skoka prihoda, na 38,58 milijardi juana.\n“Rezultati prikazuju snagu naših ključnih delatnosti, kao i pozitivan zamah naših delatnosti u usponu, kao što je cloud computing, gde se beleži snažan rast”, izjavila je finansijska direktorka te kompanije Megi Vu.\n“Alibaba” sa platformom “Taobao” drži više od 90 odsto online tržišta za direktne kupoprodajne transakcije među klijentima, dok njena manja platforma “Tmal” drži više od 50 odsto tržišta za transakcije među preduzećima i klijentima.\nPrevious Smederevski Želvoz prodat za milion i po evra\nNext Beogradska berza: Energoprojekt ponovo na 1.500 RSD, Napred i zvanično traži smenu uprave\nTags Alibabaposlovni rezultati\nAir Serbia povećala promet 1,8% u prvih devet meseci\nNacionalni avio-prevoznik, Air Serbia, povećao je broj putnika u prvih devet meseci, pokazuju podaci Aerodroma “Nikola Tesla”.\nSiemens najavljuje skoro 7.000 otkaza\nNemački Siemens najavio je da će ugasiti 6.900 radnih mesta u svojim kompanijama širom sveta, kao odgovor na promene u energetskom i proizvodnom sektoru.


Vesti 23 avgust 2016\nGoran Savić, direktor Fonda, predstavio je rad Fonda i prezentovao način i vid moguće i buduće saradnje gde je isticao moguće prezentacije o kreditnim linijama koje će se održati, radi unapređenja informisanosti o povoljnim kreditnim uslovima i mogućnosti razvoja privrede i poljoprivrede. Na taj način će se omogućiti što većem broju privrednika i poljoprivrednika da unaprede svoje poslovanje uz niske kamatne stope i povoljne uslove otplate kredita.\nPomoćnik direktora zadužen za sektor kredita Borislav Vujić i koordinatorka za projektnu dokumentaciju, obradu, administraciju i naplatu Jelena Trenkić su predstavili aktualne konkurse, i uslove otplate predsedniku opštine Bački Petrovac Srđanu Simiću i njegovim saradnicima koji su bili prisutni ispred Opštinskog veća, Kancelarije za lokalni ekonomski razvoj, Poslovnog inovativnog centra i kabineta predsednika opštine. Predsednik opštine Srđan Simić je govorio o značaju ovakve saradnje i da Opština radi na svim segmentima i sarađuje sa svim partnerima koji potencijalno dovode do unapređenja razvoja sredine, privrede i zadovoljstva lokalnog stanovništva.\nRazvojni fond APV trenutno ima otvoreno pet javnih konkursa namenjenih privrednicima – pravnim licima i preduzetnicima sa teritorije Vojvodine i to:\n• Konkurs za dugoročne kredite za veće investicione projekte (namenjen pravnim licima)Otvoreno je i pet javnih konkursa za poljoprivredu namenjenih nosiocima registrovanih poljoprivrednih gazdinstava na teritoriji AP Vojvodine i to:\n• Konkurs za dodelu kratkoročnih kredita na ime predfinansiranja aktivnosti u realizaciji projekata sufinansiranih od strane Evropske unije i bilateralnih donatora.\nViše informacija o Razvojnom Fondu, javnim konkursima, pratećoj dokumentaciji možete pogledati na sajtu Razvojnog fonda APV http://www.rfapv.rs/


MojSan® investira u izgradnju nove fabrike\nPokretanje izgradnje nove fabrike madraca i pratećih proizvoda za spavanje\nNovih 4.500 kvadratnih metara proizvodnog prostora\nMojSan je vodeći domaći proizvođač sistema za spavanje gdje već duži niz godina uspješno poslujemo u segmentu proizvodnje i distribucije proizvoda za spavanje. Obzirom na povećanje prisustva i potražnje za vlastitim proizvodima na tržištu realizacija izgradnje nove fabrike kojom će se kapaciteti proizvodnje udvostručiti je slijed strateških koraka naše kompanije. Izgradnja nove fabrike sa 4.500 kvadratnih metara proizvodnog prostora će omogućiti primjenu najnovijih standarda proizvodnje u industriji sistema za spavanje. Održanje visokog nivoa kvaliteta proizvoda našeg branda će biti omogućeno zahvaljujući ulaganju u opremu i mašine u iznosu od preko 1 milion KM.\nInvesticiju izgradnje objekta i unaprjeđenje proizvodne linije ocjenjujemo kao jedan od najvažnijih strateških koraka u smislu pozicioniranja vlastitog asortimana proizvoda za spavanje na inozemnom tržištu te povećanje konkurentnosti u skladu sa globalnim tehnološkim trendovima u ovoj industriji.\nOčekivani rok završetka radova na izgradnji novog MojSan proizvodnog postrojenja je proljeće 2018. godine te će otvorenje nove proizvodne linije simbolično biti 10. rođendan našeg branda.


RTS :: Ekoproizvodnjom do velikih ušteda u privredi\nEkonomija Ekoproizvodnjom do velikih ušteda u privredi\npetak, 15. jan 2016, 08:04 -> 08:23\nEvropska unija sve je zahtevnija u pogledu smanjenja potrošnje energije i u privredi. Procesi rada, a posebno građevinski proizvodi, oprema i elektro-uređaji moraju biti energetski efikasniji. Regionalno istraživanje nemačkog "Simensa" pokazuje da industrija u Srbiji malim merama može da uštedi oko 10 odsto energije. Dobar primer je nemački "Knauf insulešen" koji od Nove godine upravo u Srbiji proizvodi isključio prirodne materijale.\nU kamenoj vuni koju proizvodi nemačka fabrika u Surdulici više nema hemikalija na bazi nafte. Taj traženi izolacioni materijal dobijaju ne samo na bazi prirodnih sirovina već i potpuno ekološkom tehnologijom.\nKorist za fabriku je višestruka - ipunjava stroge evropske standarde zaštite zdravlja i termoizalacije, a sam proces proizvodnje smanjenjem energije donosi uštede.\nGeneralni direktor "Knauf insulešen" za zemlje Balkana, Kipar i Maltu Tihomir Civkaroski kaže da će po tome fabrika u Surdulici biti jedinstvena u sistemu "Knauf insulešena", ali i u svetu, koja proizvodi takve materijale.\n"Sami rezultati u poslednjih 10 godina pokazuju jednu uzlaznu putanju te se iskreno nadam da ćemo, sa rastom prodaje i tržišta koje osvajamo, u budućnosti otvoriti mogućnosti za proširenje kapaciteta. Inače smo uspeli da u poslednjih nekoliko godina i malim poboljšanjem u proizvodnji malo i povećamo kapacitet", objašnjava Civkaroski.\nFabrički pogoni sa zastarelom tehnologijom gutaju struju, zimi ih je teško i zagrejati a leti u njima nemoguće raditi. U našim industrijskim zonama niču nove proizvodne hale sa eko tehnologijom.\n"Program koji je 'Simens' sam primenio pokazuje da se na svaki evro uložen u energetsku efikasnost vrati 20 centi, što znači da se investicija isplati za pet godina. Analize pokazuju da su smanjenje troškova i poboljšanje konkurentnosti glavne prednosti ulaganja u energetsku efikasnost", kaže Udo Ajhlinger, generalni direktor "Simensa" za Srbiju.\nNaša zemlja troši do tri, četiri puta više energije od zemalja Evropske unije. Ulaganja u energetsku efikasnost je prioritet.\n"Za svaku uštedu troškova treba uštedeti energiju jer energija se potroši i ona košta. Svi vidovi energenata koštaju a da bi se energija štedela potrebno je napraviti ipak značajnije investicije", ističe Aca Vučković iz Agencije za energetiku.\nPo evropskim direktivama, do 2018. godine, Srbija finalnu potrošnju energije mora da smanji devet odsto.\n(petak, 15. jan 2016, 16:19)\nKada budemo imali privredu moci cemo i da imamo eko ustede i napredak. Verovatno.


“Čari” stranačkog zapošljavanja: Politički analitičar blizak SNS-u dobio posao u bolnici! – Gerila\nGerila > Društvo > “Čari” stranačkog zapošljavanja: Politički analitičar blizak SNS-u dobio posao u bolnici!\nobjavljeno na Dec. 19, 2018 u 2:47 pm\nPolitički analitičar Branko Radun dobio je stalno zaposlenje u Opštoj bolnici u Subotici na mestu tehničara u IT sektoru.\nRadun je poznat i kao „uticajni tviteraš“ pa je ova informacija, sa nevericom, prenošena i komentarisana najviše na ovoj društvenoj mreži.\nPROČITAJTE JOŠ: LUČANI POSTAVILI NESLAVAN REKORD: 200 SUMNJIVIH AUTOMOBILA NA 16.000 BIRAČA\nPitanja koja se najčešće postavljaju je – da li je to istina, šta je istoričara po zvanju kvalifikovalo za ovaj posao i otkud stalno zaposlenje u vreme zabrane zapošljavanja u javnom sektoru.\n– Informacija je tačna, dobio sam zaposlenje. Jesam istoričar po obrazovanju, ali sam završio srednju elektrotehničku školu, tako da sam kvalifikovan za taj posao – potvrdio nam je Branko Radun (na slici ispod). Kaže da se prijavio na konkurs koji je raspisan krajem novembra i da je jedini koji se javio.\n– Konkurs je i dalje otvoren jer bolnici u IT sektoru treba još ljudi. Plata je mala i nema zainteresovanih – ističe naš sagovornik. On je dodao da će raditi u internet delu, ali će biti i podrška PR timu, „jer se i jednim i drugim bavi godinama“. Radun naglašava da on nigde nije bio u radnom odnosu, već je radio kao saradnik na sajtu Vidovdan. Nije se izjašnjavao u vezi sa zabranom zapošljavanja u javnom sektoru, navodeći da su u subotičkoj bolnici (na slici ispod) otvoreni brojni konkursi jer su im potrebni ljudi u mnogim oblastima.\nPortal „Slobodna Subotica“ koji je prvi pisao o novom radnom mestu poznatog političkog analitičara, naveo je da je prema njihovim izvorima iz lokalnog SNS-a, Radun angažovan „zbog veoma nesposobnog i neefikasnog lokalnog tima botova SNS, pretežno takođe zaposlenih u javnom sektoru“. Kako piše subotički portal, Radun je viđen kao neko ko će doneti neophodan kapacitet i znanje lokalnom timu botova. U izjavi za „Slobodnu Suboticu“, Branko Radun je naveo da je direktor Opšte bolnice dr Slobodan Puškar njegov stari prijatelj i da je pristao da ga zaposli kako bi mu pomogao. Međutim, ove navode nije želeo da komentariše za Danas.\n– Ma pustite njih. Neću uopšte da pričam o tome – naglasio je Radun.\nPROČITAJTE JOŠ: DARKO GLIŠIĆ MALTRETIRA I UCENJUJE RADNIKE KRUŠIKA?!\nTagovibačkabolnica suboticabranko radunit sektorjavna preduzećanamešten konkursnaprednjaciopšta bolnica suboticasnssrpska napredna strankasuboticavojvodina


Energyobserver - OIE / SRBIJA / AUTOR VLADIMIR SPASIĆ / NAJVEĆI SOLARNO-TERMALNI SISTEM ZA PRIPREMANJE SANITARNE TOPLE VODE NA BALKANU NALAZI SE U PANČEVU\n“Osnovna ideja instaliranja ovog sistema je bila da se pokaže da je korišćenje solarne energije za pripremu tople sanitarne vode potpuno isplativ posao, i da ima smisla postavljati kolektore svuda gde je potrebna sanitarna topla voda. Ali, to nije sve. Odlični efekti ovog projekta zainteresovali su stručne i poslovne ljude, koji imaju želju da se solarna energija koristi i za grejanje. Zahvaljujući parametrima u kojima rade naši daljinski sistemi grejanja, Srbija je idealna lokacija za tako nešto”, naveo je Božanić.\n“Kod pripreme sanitarne tople vode toplotna energija se odmah koristi ili vrlo kratko skladišti, ali kod grejanja je potrebno dugotrajno skladištenje kako bi se energija dobijena od maja do septembra sačuvala i onda koristila u jesen i zimu”, navodi on.\n“Toplota bi se jednim delom koristila direktno, a drugim pomoću apsorpcionih toplotnih pumpi. Toplotna energija ovog postrojenja obezbeđivala bi i do 24% potrebne energije za grejanje konzuma, i to zelene energije, što bi bilo prvo takvo postrojenje u jugoistočnoj Evropi i šire, s obzirom da ih sada ima samo u Danskoj i Kini, a naš projekat je odmakao dalje od nekoliko koji se pripremaju u EU”, istakao je Božanić.


Problem pasa lutalica u KM: Prijavljeno 50 ujeda od početka godine\nSve je više građana koji se javljaju Privremenom organu opštine Kosovska Mitrovica i zahtevaju odštetu zbog ujeda pasa, usled čega je ova institucija pokrenula inicijativu za rešavanje problema pasa lutalica. Razgovara se o izgradnji azila, međutim, aktivisti za zaštitu životinja tvrde da to nije rešenje, već da bi trebalo da se postepeno rešava problem u kombinaciji sa sterilizacijom i kastracijom pasa, ali i uz poštovanje Zakona. „Previše je toga nagomilano jer problem nije rešavan 20 godina. Ništa ne može da se reši u toku noći, ali od nečega mora da se krene“, poručuju iz Udruženja za zaštitu životinja „Šapa“.\nPrema evidenciji Privremenog opštinskog organa, broj ujeda pasa u Kosovskoj Mitrovici u 2022. godini, drastično je povećan u odnosu na prethodne.\nNaime, od početka godine do danas, Opština beleži blizu 50 prijavljenih slučajeva ujeda pasa, od kojih je 36 prijavljeno u januaru.\nSa druge strane, 2021. godine je taj broj ukupno iznosio 79, potvrdio je za KoSSev i Radio Kontakt Plus opštinski javni pravobranilac, Biljana Petrović.\nMeđutim, usled povećanog broja slučajeva ujeda pasa, te nedostatka finansijskih sredstava, Privremeni opštinski organ 2019. godine doneo je odluku da umanji iznos novčanih naknada.\n„Punoletnim građanima kojima se nanese šteta na teritoriji naše opštine isplaćujemo po 15.000, a maloletnim licima 20.000 dinara“, precizira Petrovićeva.\nPodseća da je pre septembra 2019. godine naknada za punoletna lica iznosila 20.000, a 25.000 za maloletna.\n- oštećeni Opštini dostavlja dokumentaciju, koja dokazuje da je lekar specijalista utvrdio da je povreda nastala od ujeda psa (original i kopija);\n- opštinski službenici obavljaju razgovor sa strankom, u cilju utvrđivanja da je do ujeda došlo;\n- oštećeni podnosi zahtev (sa potpisom, adresom stanovanja i brojem telefona) Opštinskom pravobranilaštvu, u kojem u kratkim crtama opisuje događaj;\n- stranka podnosi i očitanu ličnu kartu i tekući račun, koji je otvoren u Poštanskoj štedionici ili Komercijalnoj banci.\nSpirić: Razgovori za izgradnju azila u toku, ništa nije finalizirano\nPredsednik Privremenog organa opštine Kosovska Mitrovica, Aleksandar Spirić, potvrdio je da su u toku razgovori sa predstavnicima Udruženja "Šapa", kada je u pitanju rešavanje problema pasa lutalica, navodeći da je njima obahvaćen i mogući projekat za izgradnju azila.\nIako je kazao da „načelno postoji dogovor“, Spirić dodaje i da za sada ne može detaljno da govori o projektu, da ništa nije finalizirano, te da „još uvek treba da se definišu neke stvari“.\nProblem pasa lutalica - kulminacija problema koji nije rešavan 20 godina\nČlanica Udruženja "Šapa", Dajana Gočmanac, potvrdila je takođe da su u toku razgovori sa predsednikom Privremenog organa, te da je jedan od sastanaka održan početkom meseca i to na, dodaje, Spirićevu inicijativu.\nGočmanac je potvrdila navode Spirića da se na sastanku razgovaralo o mogućnosti izgradnje azila.\nMeđutim, sagovornica KoSSeva i Radija Kontakt Plus kaže da je, koliko je upoznata, reč o manjoj parceli - 10*10 metara, u blizini Pritvornog centra u Kosovskoj Mitrovici.\n„Ta površina koliko je rečeno, može da bude samo za problematične pse. Mi možemo tamo da smestimo samo mali broj pasa koji su najproblematičniji i koji ujedaju. A da mi očistimo ulice, to nije moguće“, poručila je.\nDodala je da sada čekaju poziv za naredni sastanak, kada će imati više informacija o samom projektu.\nKoliki god da je - azil neće rešiti problem\nGočmanac, međutim, ocenjuje da čak i mnogo veća parcela ne bi rešila problem, prvenstveno zbog toga što je u Kosovskoj Mitrovici previše pasa lutalica.\n„Iskustva zemalja koje su probale da reše problem pasa lutalica putem azila, pokazala su da to nije rešenje ukoliko ima puno pasa u gradu. Mitrovica ima od 300 do 400 pasa na celoj teritoriji, to je ogroman broj, dok svaki normalan azil može da prihvati do 50 do 100 pasa, sve preko toga je neisplativo i neodrživo. Mnogo bogatije zemlje od Srbije su probale i u tim zemljama se pokazalo kao neodrživo“, precizira Gočmanac.\nPo međunarodnim standardima u azilu bi trebalo da svaki pas ima šest kvadratnih metara, kako ne bi postao agresivan zbog nedostatka prostora.\nGočmanac kaže da problem ne bi bio rešen, čak i ukoliko bi se svi psi sklonili sa ulice.\n„Ukoliko smestimo sve te pse u azil, svi prilazi gradu ostaće ‘nebranjena teritorija’, to je filozofija pasa i otuda će doći novi psi koje niko od nas ne zna, koji su agresivni i koji će čudno da se ponašaju na novom prostoru. Onda će u gradu biti još pasa, s tim da mi te pse ne poznajemo“.\nNakon izgradnje azila, predviđa da će mnogi želeti da se „otarase“ štenaca, bolesnih i neželjenih pasa - da pse ostave u azil.\nGočmanac priznaje da pojedini psi u Kosovskoj Mitrovici ujedaju ljude.\nJedan takav slučaj dogodio se juče, kada je pas ujeo nekoliko ljudi u gradu i jedno dete, a kojeg su potom članovi "Šape" uhvatili i sklonili sa ulice.\n„To su psi koji su postali agresivni, jer su izludeli od petardi i od vatrometa za vreme praznika. Oni ne znaju šta se dešava i šta je ta buka. Ali to je samo određeni broj njih“.\n„Nama treba krov nad glavom. Ne možemo mi da lečimo psa i da mu dajemo terapiju, a da nemamo krov nad glavom. Potrebni su nam barem neki kontejneri, voda i struja“, dodala je Gočmanac.\nJedino rešenje - azil u kombinaciji sa sterilizacijom i poštovanjem zakona\nUdruženja treba da sarađuju sa opštinom i Evropskom unijom i da se upuste u postepeno rešavanje problema u kombinaciji azila sa kastracijom i sterilizacijom pasa, navodi ova aktivistkinja za zaštitu životinja.\n„Kastracija i sterilizacija pasa koje hvatamo po ulici, jedini je način da se smanji problem novih malih štenaca. Od deset štenaca, pet ako preživi, to su ipak novi psi na ulici“, kazala je Gočmanac.\nUpravo ovakav projekat Udruženje "Šapa" pokrenulo je sa Opštinom Severna Mitrovica.\n„Opšitina učestvuje u zajedničkom projektu sa nama i veterinarom iz južnog dela. Rešavamo taj problem daljeg porasta broja pasa lutalica. Oni su sterilisani, dobili su vakcinu protiv besnila“, kazala je naša sagovornica.\nOpština Severna Mitrovica spremna da pomogne\nZamenica gradonačelnika Severne Mitrovice, Adrijana Hodžić, potvrdila je da je u toku realizacija projekta sterilizacije i kastracije pasa.\nOna je kazala da je opština iz kategorije subvencija prošle godine izdvojila sredstva za realizaciju projekta, kako bi se tretirali opasni psi.\nDodala je da je do sada sterilisano ili kastrirano oko 20 pasa na teritoriji Severne Mitrovice.\nHodžić se danas sastala sa predstavnicima "Šape", s ciljem razmatranja strategija daljeg rešavanja problema pasa lutalica, a kako bi se trajno rešio problem.\n„Udruženje ’Šapa’ ima strategiju koja bi se realizovala u nekoliko faza i mislim da je to zaista interesantan projekat, a u čijem sprovođenju ne može da učestvuje samo Opština, već je neophodno da se uključe i donatori. Lokalna samouprava je zainteresovana da onoliko koliko je u njenoj moći bude tu, makar kao podrška“.\n„Da se poštuje zakon i da se vlasnici pasa nisu vakcinisani, čipovani, kastrirani, odnosno sterilisani - kažnjavaju ukoliko ih puste na ulicu kada im više nisu potrebni“, tvrdi Gočmanac.\nOna kaže da u Kosovskoj Mitrovici postoje vlasnici pasa koji ne poštuju zakon.\nTvrdi da ova osoba neretko pušta svog psa koji nije čipovan kod "Belog Dvora", te da je reč o agresivnoj i velikoj životinji koji napada druge pse, kako ulične, tako i vlasničke.\nSlučaj je prijavljen policiji, ali do sada ništa nije urađeno povodom toga, dodaje naša sagovornica.\nLjubimce Kosovske Mitrovice ostaviti tu gde jesu\nSagovornica KoSSeva podseća da su građani Kosovske Mitrovice neretko u prošlosti nailazili na otrovane pse.\n29.06.2022 Kancelarija za KiM: Načelniku Kosovsko-pomoravskog okruga oštećen automobil (361)


Kanjiži efikasniji prečistač otpadnih voda većeg kapaciteta – Kanizsai Újság online\nKanjiži efikasniji prečistač otpadnih voda većeg kapaciteta\nby Kanizsai Újság 2019-05-31\nRazvoj vodosnabdevanja i vodne infrastrukture u pograničnim slivnim područjima (WASIDCA), prijekat je progrema prekogranične saradnje Interreg – IPA CBC Mađarska-Srbija, koji je predstavljen u Kanjiži. Ukupan projekat budžeta je 6,980.607 evra, od čega je učešće Evropske unije 5,933.516 evra.\nGlavni partner iz Mađarske na realizaicji projekta koji je započeo pre dve godine i predviđeno je da se završi do 31.maja 2020. godine je Direktorat za upravljanje vodama u okrugu Donja Tisa ATIVIZIG iz Segedina, a iz Srbije Opština Kanjiža i Pokrajinski sekretarijat za poljoprivredu, vodoprivredu i šumarstvo AP Vojvodine.\nNa skupu su predstavljene karakteristike postrojenja za prečišćavanje otpadnih voda za Kanjižu i koncept prečišćavanja otpadnih voda u naseljima u opštini Kanjiža, aktuelno stanje monitoringa i tretmana otpadnih voda u Vojvodini, a partneri iz Mađarske su predočili stepen razvijenosti, stanje prečišćavanja vode u Županiji Čongrad, dosadašnja iskustva i planove za budućnost.\nPredviđenim ulaganjima u Kanjiži u vrednosti oko dva miliona evra, u okviru ovog projekta povećaće se kapacitet prečistača za otpadne vode, takođe i efikasnost prečišćavanja, a samim tim će se poboljšati kvalitet vode reke Tise. On će u potpunosti podmirivati potrebe grada. Predsednik kanjiške opštine Robert Fejstamer je istakao da je od svih dosadašnjih projekata realizovanih u okviru IPA programa prekogranične saradnje ovaj najveći izazov, jer je najveće pojedinačne vrednosti, te da zahteva i angažovanje značajnih sredstava u predfinansiranju od strane lokalne samouprave.\n– Ugovor o saradnji na ovom projektu potpisali smo pre dve godine i stvarno je u pitanju vredan projekat. Sada smo u toj fazi da treba da sklopimo ugovor sa izvođačem radova, nakon sprovođenja javne nabavke koja je trajala skoro 120 dana, za šta je sprovedena kompletna procedura. Nadam se da sve što smo predvideli projektom i što su naša očekivanja, vezano za pitanje kvaliteta rada postrojenja za prečišćavanje vode, odnosno kvaliteta vode koji će izlaziti iz postrojenja, da će se ostvariti. Znamo da prečišćena voda delom ide u reku Tisu, a drugim delom se iz kanalske mreže koristi za navodnjavanje u poljoprivredi. Jako je bitno da u domenu zaštite životne sredine ovo postrojenje funkcioniše kako je predviđeno projektom – naglasio je Fejstamer.\nPokrajinski sekretarijat za poljoprivredu, vodoprivredu i šumartsvo AP Vojvodine jer jedan od partnera u projektu prekogranične saradnje, a savetnik u tom sekretarijatu Igor Crnobarac je izjavio da se dodatno ulažu napori i svake godine se dodeljuju sredstva za sufinansiranje izgradnje objekata vodosnabdevanja i objekata fekalne kanalizacije, a isto tako i za sanaciju i rekonstrukciju postojećih.\n– Od formiranja ove Pokrajinske vlade polovinom 2016. godine do sada je za ove namene opredeljeno preko 1,6 milijardi dinara, od čega je milijardu dinara obezbedio Pokrajinski sekretarijat za poljoprivredu, a ostatak su sredstva koje jedinice lokalne samouprave opredeljuju svojim budžetima za ove namene. U ovom projektu prekogranične saradnje učešće Pokrajinskog sekretarijata se tiče nabavke mobilnih brana za odbranu od poplava u dužini od dva i po kilometra. Mobilne brane nakon nabavke, nadamo se do kraja ove godine u skladu sa predviđenom dinamikom javne nabavke, biti predate „Vodama Vojvodine“ na korišćenje, kao preduzeću zaduženom za upravljanje i gazdovanje vodama na području Vojvodine – ukazao je Crnobarac.\nPored toga predviđena je obuka po 45 stručnjaka za odbranu od poplava iz Srbije i Mađarske. Crnobarac je dodao da je upravo okončan konkurs za dodelu sredstava za ulaganja u objekte vodosnabdevanja i fekalne kanalizaciju, pa se uskoro očekuje potpisivanje ugovora. Iz Pokrajinskog budžetskog fonda za vode, za ove namene ovogodišnjim budžetom je predviđeno 330 miliona dinara, od čega 250 miliona za vodne objekte u javnoj svojini, a 80 miliona je opredeljeno za objekte fekalne kanalizacije.


ĐOKIĆ: Treba nam više vremena za prelazak na energiju iz obnovljivih izvora, očekujem fleksibilnost EU | Banjaluka.net\nMinistar energetike i rudarstva Republike Srpske Petar Đokić očekuje fleksibilniji pristup EU kada je riječ o primjeni evropske prakse o potiskivanju energije dobijene iz fosilnih goriva u korist energije koja dolazi od obnovljivih izvora.\nTačno je da u Republici Srpskoj 60 odsto energije dolazi od termoelektrana, a 40 odsto iz hidroelektrana i samo manji dio iz solarnih elektrana. Naravno da želimo da u narednom periodu ovaj odnos bude promijenjen u korist energije koja dolazi iz obnovljivih izvora – rekao je Đokić za BHT 1.\nOn je istakao da je potiskivanje elektrana koje funkcionišu na fosilna goriva težak udarac na BiH, bez obzira da li je riječ o Republici Srpskoj ili Federaciji BiH.\n. Smatram da Evropa prema nama treba da ima fleksibilan pristup i omogući duži vremenski period primjene evropskih direktiva u tom pogledu jer mi baznu energiju ne smijemo izgubiti, pošto nam daje sigurnost i bezbjednost kvalitetnog i redovnog snabdijevanja našeg tržišta, građana i privrede. I, ako bi to izgubili, ugrozili bi privredne procese i doveli do nezadovoljstva velikog broja građana – pojasnio je Đokić.\nOn je naveo da i pored činjenice da vlasti traže razumijevanje od Evrope, Republika Srpska, ipak, sprovodi evropske prakse u ovoj oblasti, navodeći kao primjer Zakon o zaštiti vazduha.\nĐokić je izrazio očekivanje da će do kraja godine u Republici Srpskoj biti donesen i Zakon o obnovljivim izvorima energije.\nKada je riječ o Termoelektrani “Stanari”, resorni ministar je istakao da je to najveća investicija uposljednjih četrdesetak godina, koja je iznosila 1,1 milijardu KM i donijela veliku korist ovom prostoru.\n– Termoelektrana `Stanari` u budžet Republike Srpske kroz različite naknade, takse i doprinose na plate doprinosi 154 miliona KM. Na godišnjem nivou na osnovu koncesione naknade donosi u budžet blizu sedam miliona KM – naveo je Đokić.\nĐokić je napomenuo da su na veoma kvalitetan način regulisali odnose sa kineskim investitorom, koji na odgovoran način prati politiku uravnoteženja energije koja se dobija iz fosilnih goriva i iz obnovljivih izvora.\n. Sada grade Hidroelektranu HE/`Ulog` instalisane snage 37 megavata, takođe su podnijeli zahtjev i dobili koncesiju za izgradnju solarne elektrane 60 megavata na području Bileće – rekao je Đokić.\nOn je naveo da i u drugim energetskim područjima očekuje nove investicije kada je riječ o obnovljivim izvorima energije.\n– Nastavljamo aktivnosti kada je riječ o HE `Dabar`. Pri kraju su pregovori o zaključenju ugovora o finansiranju. Ta elektrana će nas koštati oko 640 miliona KM. Do sada je već izdvojeno i uplaćeno oko 140 milina KM, a preostali dio biće ugovoren i finansiran u narednim godinama, kako bi izgradili ovu elektranu – rekao je Đokić.\nĐokić je naveo da se definiše način za izgradnju solarne elektrane “Trebinje jedan”, instalisane snage 70 megavata, te da je ugovorena izgradnja HE “Bistrica”, za koju bi se do kraja godine moglo krenuti operativno sa izgradnjom.\n– Radimo sa `Elektroprivredom Srbije` na izgradnji HE `Buk-Bijela`. To je veliki projekat, 220-230 miliona evra, a instalisana snaga biće 100 do 110 megavata. Nadamo se da nećemo imati smetnju za taj projekat – naglasio je Đokić.\nMinistar energetike i rudarstva je ukazao da je ovaj projekat od interesa, ne samo za Republiku Srpsku, nego za sve u BiH.\nNama ostaje područje srednje Drine, koje čini granicu BiH i Srbije, i spremni smo da FBiH sa nama bude strana patrner prema nekom drugom međunarodnom investitoru da zajednio izgradimo nekoliko hidroelektrana na srednjem toku rijeke Drine”, rekao je Đokić i naglasio da je važno da se pronađe snaga i da se svi okupe oko ovog projekta.\nKada je riječ o liberalizaciji tržišta električne energije, Đokić je podsjetio da je donesen reformski zakon koji na sasvim drugačiji način uređuje oblast u Republici Srpskoj i koji je na liniji sprovođenja Energetske stragetije do 2030. godine.\n– Sve je rađeno u skladu sa direktivama EU. Zakon o električnoj energiji donesen u Republici Srpskoj je ocijenjen kako zakon koji je apsolutno na liniji ispunjavanja svih evropskih standarda – rekao je Đokić i izrazio nadu da će i FBiH pratiti Srpsku u ovoj oblasti.\nĐokić je govorio i o kolektivnom ugovoru sindikata energetskih radnika, istakavši kako očekuje da će u narednim danima biti postignut dogovor.\nPrema njegovim riječima, najvažnije je da radnicima ne budu smanjene plate, odnosno da budu povećane i u ovom sektoru.\nKada je riječ o prodaji dionica Rudnika “LJubija”, Đokić je rekao da i dalje postoji namjera Vlade Republike Srpske da proda svoj udio u tom preduzeću.\nOn je naveo da je cilj sačuvati rudarsku proizvodnju u prijedorskom basenu, te da je neophodno naći ozbiljnog kupca, napominjući da nema ništa protiv da kupac tih akcija u otvorenom postupku bude i kompanija “Mital”.


Postavljena velika jelka u centru Novog Bečeja\nSa skorim približavanjem novogodišnjih i božićnih praznika, Novi Bečej polako poprima praznični izgled. Kao i svake godine, u sklopu ulične rasvete, najpre je prethodne nedelje postavljena dekorativna rasveta u širem centru grada, a sada centar krasi i velika jelka postavljena ispred Srednje škole, koju će tradicionalno 23. decembra okititi deca predškolskih i školskih uzrasta. Postavljanje jelke, kao i prethodnih godina, obavljaju radnici JP „Komunalac“.\n„Ove godine smo rešili da na vreme postavimo jelku, tako da smo izašli na teren malo ranije nego inače. Na jelku će biti postavljena dekorativna rasveta, a onda za malo više od nedelju dana sledi i tradicionalno kićenje jelke od strane dece. Trudimo se da sve bude na vreme i lepo“, rekla je Sofija Blažin, pejzažni arhitekta JP „Komunalac“.\nProstor oko velike jelke u centru Novog Bečeja i ove godine će upotpuniti dekorativna kućica za Deda Mraza, koja je prethodnih godina bila popularno mesto za pravljenje zimskih i novogodišnjih fotografija. Tradicionalno kićenje jelke i dočekivanje Deda Mraza, koje će se održati u petak 23. decembra sa početkom u 10 časova, i ove godine organizuje Turistička organizacija opštine Novi Bečej. Saša Dujin, v.d. direktor Turističke organizacije, najavljuje najpre kićenje od strane predškolaca, koji će ukrasiti najniže grane, a potom će više grane okititi osnovnoškolci i srednjoškolci: „Zamolićemo srednjoškolce sa smera dizajna, kao što je to bilo i prethodnih godina, da osmisle dekoracije za više grane jelke, koje dečica ne mogu da dohvate. Sve vreme će program pratiti zanimljive animatorske igrice, a onda dočekujemo i neizbežnog Deda Mraza, uz sve ono što ide uz ovakvu vrstu manifestacije.“


DODIK: Visoki predstavnik u BiH je ostrašćeni plaćenik koji radi protiv Srba i RS\n07/17/2017 12:12 Svet Region\nPredsednik Republike Srpske Milorad Dodik rekao je da je visoki predstavnik u BiH Valentin Incko ostrašćen i odavno opredeljen da radi plaćenički posao protiv Srba i Republike Srpske.\n- Ne znam otkud sad taj Incko!? Verovatno navratio u Sarajevo i, videvši šta bošnjački mediji pišu, požurio je da ih što pre podrži i ne pročitavši izjavu, i ne sagledavši kontekst u kome je data - rekao je Dodik na pitanje da prokomentariše ocenu Incka da predsednik Srpske unosi strah među povratnike svojom navodnom izjavom o "okupaciji Drine".\nDodik je dodao da se visoki predstavnik, naravno, ni ovaj put nije izvinio za izjavu koja vređa srpski narod i Republiku Srpsku, napominjući da je Incko svoj odnos prema srpskom narodu i Srpskoj pokazao time što nikada nije došao u Bratunac da izrazi pijetet srpskim žrtvama u srednjem Podrinju.\n- Zbog toga ne vredi komentarisati ostrašćenog i davno već opredeljenog Incka koji radi svoj plaćenički posao protiv Srba i Republike Srpske - zaključio je Dodik.\nPročitajte OVDE kada će početi suđenje za pokušaj državnog udara u Crnoj Gori, kao i sve detalje u vezi s tim.\nOptužnica protiv članova Komisije za referendum u Republici Srpskoj samo govori o apsurdu koji se zove Bosna i Hercegovina – ovako je predsjednik Srpske Milorad Dodik za RTRS komentarisao poslednji potez Tužilaštva BiH.\nTAJ FILM, BAKIRE, NEĆEŠ GLEDATI: Dodik održao lekciju Izetbegoviću o srpskom i "bosanskom" jeziku!\nDODIK OŠTRO: "U svakoj normalnoj državi, što BiH nije..."\nTAJNA SKUŽBA BiH RADI O GLAVI DODIKU: Bakirovi agenti sve opasniji po bezbednost Srbije i Srpske!\nRUSI SPREČILI ATENTAT NA DODIKA: Pakleni plan tajnih službi BiH provaljen u poslednjem trenutku\nDodik: U Sarajevu deluju po sistemu "kadija te tuži, kadija ti sudi"\nUPOZORENJE STRUČNJAKA: Palkeni plan Mila Đukanovića i NATO uperen protiv Srbije


RTS :: "Ronaldo pokraden za Zlatnu loptu, tako odlučio Real"\nFudbal "Ronaldo pokraden za Zlatnu loptu, tako odlučio Real"\nutorak, 03. dec 2019, 10:43 -> 10:47\nDefanzivni fudbaler Juventusa Đorđo Kjelini rekao je da njegov saigrač Kristijano Ronaldo prošle godine "pokraden" kada mu nije dodeljena Zlatna lopta, već Luki Modriću.\nModrić i Ronaldo su zajedno u dresu Real uzeli Ligu šampiona, dok je Modrić sa Hrvatskom bio drugi na SP u Rusiji i na kraju dobio priznanje ispred Portugalca i Lionela Mesija iz Barselone.\n"Prava krađa se dogodila prošle godine. Real je odlučio da Ronaldo ne sme da osvojiti Zlatnu loptu. To je bilo veoma, veoma, čudno", rekao je Kjelini za italijanski Skaj sport.\nReprezentativac Italije objasnio je i zbog čega je Portugalac prošle sezone trebalo da bude izabran za najboljeg fudbalera.\n"Ronaldo je osvojio Ligu šampiona i po toj logici Virdžin Van Dajk trebalo je da osvojiti ove godine. Možda su prošle godine Zlatnu loptu mogli da osvoje Grizman, Pogba ili Mbape zbog odličnih igara na Svetskom prvenstvu, ali nagrada Modriću nije imala nikakvog smisla", zaključio je Kjelini.\n(utorak, 10. dec 2019, 09:20) - anonymous sreten [neregistrovani]\n@__"Dosta, vise, toga portugalskog manekena2\nŠto se Ronaldo-a tiče bravo prijatelju za tvoj komentar, dobro si ga opisao i njega i Messi-a. Messi je igrač koji igra i drugima pomaže igrati i dati gol..Veštine njegove su poezija, od skoro nemoguće preciznog dodavanja, nameštanja suigraču lopte da postigne gol..slobodnog udarca i još mnogo toga..jednom rečju bravo za komentar i ja kažem da je Messi najbolji i najkorisniji igrač svojem timu svih vremena..a o njegovoj skromnosti i da ne govorimo..duša od čoveka\n(utorak, 10. dec 2019, 01:59) - Ranko [neregistrovani]\nDosta, vise, toga portugalskog manekena\nIako Kjelini nije neka fudbalska zvijezda, trebao bi znati razliku izmedu najboljeg igraca, ikada rodenog I jednog fudbalskog manekena, Koji, ustvari, I nije fudbaler. On je obicni fudbalski parazit, Koji, uopste ne igra fudbal, nego dezura oko penala, dok ostalih deset igraca vrijedno rade, da bi Ronaldo, gospodski, sproveo loptu u mrezu.\nKjelini bi, takode, trebao znati da zlatna loptu trebao dati najboljem igracu na svijetu, a ne najboljem igracu evropskog prvaka, Koji dobija pehar za ligu sampiona, iako , Ronaldo nije bio najbolji igrac ni u jednom timu u kojem je igrao, posto nikada, nema loptu, ustvari I'ma je, u prosjeku, cetrdesetak sekundi po utakmici.\nKjelini je ovo, vjerovatno, navijacki, rekao. Zna on, kao I svi Oni Koji se, dovoljno, razumiju u fudbal, da je Mesi najbolji, ne samo sada, nego za sva vremena.\nRonaldo vodi "damu" ka tituli\nInter posustao u Lećeu, Borini strelac na debiju za Veronu\nMilan u nadoknadi do pobede nad Udinezeom\nLacio grabi ka vrhu, Imobile trostruki strelac\nNojer u Juventusu od sledećeg leta?\nParma grabi ka Evropi, Leće tone\nJuve osvojio Rim i umakao Interu\nKvaljarela nezaustavljiv, pobede Torina, Fjorentine i Udinezea\nStanković posle debija na klupi Zvezde: Za 10 dana igrači mi ušli pod kožu\nŠkrbić na probi u Partizanu


Saobraćaj se odvija po mokrom kolovozu, vozače pozivamo na pojačani oprez – Haber.ba\nSaobraćaj se odvija po mokrom kolovozu, vozače pozivamo na pojačani oprez\nU većem dijelu BIH saobraća se po vlažnom ili mokrom kolovozu. Mogući su nailasci na poledicu na zasjenjenim dijelovima puteva u višim predjelima, kao i na mostovima i prilazima tunelima. Magla u jutarnjim satima smanjuje vidljivost u kotlinama i uz riječne tokove, pa pozivamo na pojačan oprez.\nIzdvajamo putne pravce: Sarajevo-Foča-Goražde, Sarajevo-Tuzla, Konjic-Jablanica-Prozor, Livno-Drvar i Livno-Glamoč. Apelujemo na vozače da voze maksimalno oprezno i da obavezno drže odstojanje između vozila. Napominjemo da je posjedovanje zimske opreme obavezno, piše “Avaz“.\nTeme:BiH, izdvojeno, kolovoz, saobraćaj, stanje na putevima


Dodeljene nagrade najboljim mladim preduzetnicima - TRAVEL BOUTIQUE\nIzvor: Portal Economy.rs\nDanas su u okviru programa „Biznis mladih Srbije“ uručene nagrade najbolji mladim preduzetnicima . Nagradu za najbolji biznis dobio je Miloš Milisavljević iz Strawberry Energy, dok je nagrada za najinovativniji biznis pripala je Janu Privizeru za „Svet konoplje“\nNa dodeli nagrada pet mladih finalista (Miloš Milisavljević – Strawberry Energy, Beograd; Jan Privizer – Svet konoplje, Novi Sad; Ana Petrović – Travel Boutique, Beograd; Nemanja Janković – Biserna polisa , Kraljevo i Zdravka Maksimović – Precizlab, Novi Sad) prezentovalo je svoj biznis tročlanom žiriju u sastavu Biljana Stepanović, direktorka Business Info Group, Minja Bolesnikov, direktor Grand M doo i Vojislav Stokić, direktor Direkcije za poslove sa mikroklijentima Erste Banke. Svaki od finalista u petominutnom obraćanju predstavio je svoj biznis, nakon čega su odgovarali na pitanja članova žirija i publike.\nDobitnike nagrada proglasila je predsednica žirija, Biljana Stepanović. Nagrada za najbolji biznis programa (novčana nagrada – 2000 EUR) dodeljena je je Milošu Milisavljeviću iz „Strawberry Energy“, a nagrada za najinovativniji biznis programa (novčana nagrada – 1000 EUR) Janu Privizeru koji se bavi preradom industrijske konoplje u okviru firme „Svet konoplje“. Nagradu je obezbedio Forum poslovnih lidera Srbije. „Ova nagrada je važna zato što pokazuje da u Srbiji postoji neko ko na konkretan način vrednuje rad mladih preduzetnika, ne kroz priču, već kroz konkretna dela“ rekao je Jan Privizer, dok je Miloš Milisavljević rekao da . „Uvek ima problema, ali u tim trenucima je najvažnije da vam zajednica pruži podršku. Ovakve primere je važno isticati jer pokazuju da je sve moguće.“\n„Biznis mladih Srbije“ je sveobuhvatni program podrške za ekonomsko osnaživanje mladih koji ima za cilj da putem razvoja preduzetništva i radnih praksi pomogne mladim ljudima da ostvare ekonomski napredak i započnu sopstveni posao. Pokrenut je kao partnerska inicijativa SMart kolektiva, Erste Banke i Nacionalne službe za zapošljavanje, uz finansijsku podršku USAID Projekta održivog lokalnog razvoja i Ministarstva omladine i sporta. (Economy.rs, 8. decembar 2012.)


Besplatne promotivne šetnje Novim Sadom | Novosadski Info\nBesplatne promotivne šetnje Novim Sadom\nPovodom Svetskog dana turističkih vodiča, Udruženje turističkih vodiča Novog Sada, u saradnji s Turističkom organizacijom grada, u subotu će organizovati besplatne promotivne šetnje po Novom Sadu i Petrovaradinskoj tvrđavi.\nPlanirani obilazak počinje u 11 časova kod Sat kule na Petrovaradinskoj tvrđavi, a zatim i u 13 časova na Trgu slobode, kod Miletićevog spomenika. Dva sata kasnije, u 15 časova će obilazak početi kod Osnovne škole „Petefi Šandor”, Ulica Bore Prodanovića 15a, dok će prvi put ove godine biti organizovan obilazak i Uspenskog groblja. Tada će vodič profesor istorije Radivoj Novakov sugrađanima, kao i gostima našeg grada, održati interesantno predavanje uz obilazak važnijih spomenika velikana sahranjenih na Uspenskom groblju. Kako iz TONS-a navode, Uspensko groblje prati i deli sudbinu Novog Sada u prethodnih 300 godina te će taj obilazak biti apel i podsećanje za negovanje i čuvanje prošlosti našeg grada.\nSvako ko u pomenutim terminima bude na tim lokacijama imaće priliku da od stručnih vodiča s nacionalnom licencom, članova Udruženja, saznaju nešto više o Novom Sadu, Petrovaradinskoj tvrđavi i Uspenskom groblju.\nNovosadski portal / Dnevnik.rs (Foto: R. Hadžić)\nKineski festival svetla produžen zbog velikog interesovanja


Nacrt budžeta za 2020. godinu veći za 300.000 KM nego ovogodišnji | Opština Višegrad\nNacrt budžeta opštine Višegrad za iduću godinu iznosi 9.691.386 KM i za 300.000 KM ili 2,5 odsto veći je nego ovogodišnji, rekao je vršilac dužnosti načelnika opštinskog Odjeljenja za finansije Milan Jakšić.\nOn je, nakon javnih rasprava o ovom nacrtu, izjavio da su korisnici budžeta zadovoljni planom.\n„Očekuje nas sačinjavanje prijedloga i upućivanje na dalju proceduru prema Ministarstvu finansija, tako da bi do kraja ove godine Višegrad trebao da dobije budžet za narednu godinu“, istakao je Jakšić.\nOn je dodao da će budžet za 2020. godinu pratiti trendove koji su postavljeni u prethodnim godinama.\n„Biće nastavljeni započeti projekti, ali će akcenat biti na realizaciji onih projekata za koji je opština podigla kredit, a odnosi se na asfaltiranje gradskih ulica, izgradnju kotlovnice na Bikavcu, izgradnju dječijih igrališta“, rekao je Jakšić.\nNačelnik opštine Mladen Đurević rekao je da su prioriteti za sljedeću godinu nastavak započetih i otpočinjanje novih infrasturkturnih projekata, podsticaji za natalitet, sport, boračke kategorije, izdvajanja za mlade i podrška razvoju turizma.\n„Cilj rasprave je bio upoznavanje o strukturi budžeta, prihodima i rashodima, kao i utvrđivanje prioriteta za 2020. godinu“, istakao je Đurević.\nDirektor Gradske galerije Višegrad Slavko Tuševljak rekao je da je zadovoljan budžetom koji je planiran za narednu godinu.\n„Imamo budžet gdje možemo planirati aktivnosti Gradske galerije, među kojima je Likovna kolonija. Planirana je i nabavka opreme što će nam mnogo značiti i ovaj budžet omogućava ozbiljan rad Gradske galerije“, istakao je Tuševljak.\nDirektor Centra za socijalni rad Dejan Savić rekao je da su u potpunosti zadovoljni planiranim sredstvima.\n„Planirana sredstva za našu ustanovu iznose 1.060.000 KM, što je do sada najveći iznos. Budžetom kao najbitnijim dokumentom obuhvaćeno je sve što nam je potrebno za ovu godinu i nadam se da ćemo godinu završiti pozitivno“, napomenuo je Savić.\nDirektor Obdaništa „Neven“ Danka Mitrović rekla je da je zadovoljna nacrtom budžeta koji će u cjelosti omogućiti lakši rad zaposlenih i kavalitetniji boravak djece.\nJavnoj raspravi prisustvovali su korisnici opštinskog budžeta, predstavnici sportskih klubova, nevladinih organizacija, predstavnici mjesnih zajednica, udruženja i organizacije, vjerske zajednice.


Kameron: Moramo da izvučemo lekcije iz svega - Nova Borba\nKameron: Moramo da izvučemo lekcije iz svega\nBritanski premijer je pozvao sve one koji su u parlamentu glasali za odlazak u rat da preuzmu odgovornost\nBritanski premijer Dejvid Kameron izjavio je danas, povodom izveštaja o ulozi Velike Britanije u iračkom ratu, da vlada te zemlje mora da izvuče lekcije iz toga šta je pošlo naopako u onome što je prethodilo odluci Britanije da uđe u rat u Iraku.\nKameron je rekao da oni koji su u parlamentu glasali za odlazak u rat u Iraku treba da preuzmu svoj deo odgovornosti za napravljene greške.\n- Najvažnija stvar koju možemo da uradimo je da zaista naučimo lekcije za budućnost i lekcije koje izveštaj iznosi veoma jasno - rekao je Kameron odgovarajući na pitanja u parlamentu povodom izveštaja penzionisanog britanskog zvaničnika Džona Čilkota o greškama vlade bivšeg premijera Tonija Blera uoči rata u Iraku 2003. godine.\nOn je ocenio da ne postoji niz dogovora i planova, koji mogu da obezbede savršenstvo u bilo kom od ovih slučajeva, preneo je Rojters.\n- Vojna intervencije je uvek teška, planiranje posledica intervencije, to je uvek teško, i ne mislim da u ovom Donjem domu treba da budemo naivni u bilo kom smislu da postoji savršen niz planova, koji može da reši ove probleme zauvek - rekao je Kameron.\nBritanija je ušla u rat u Iraku "pre nego što su iscrpljene sve opcije za mirno razoružavanje", izjavio je danas Čilkot, predstavljajući svoj izveštaj o ulozi Velike Britanije u iračkom ratu.\nOdluka Velike Britanije da 2003. uđe u rat u Iraku je počivala na pravnoj osnovi koja je bila "daleko od zadovoljavajuće", a razlozi za vojnu akciju koje je predstavio tadašnji premijer Toni Bler su bili preuveličani, zaključak je dugo očekivanog izveštaja komisije na čelu sa Džonom Čilkotom.